qundao/data-zh-poetry huggingface dataset:
次韵坦夫见惠长句
作者：黄庭坚
朝代：宋

温风撩人随处去，欲如膻羊蚁旋慕。落英马前高下飞，牵挽忽与樽酒遇。令行如水万夫长，倾盖不减平生故。素方成缁面黧黑，笑说尘沙工点污。王事贤劳尚有诗，自卷溪藤染霜兔。桃李清阴坐未移，走送雄篇疲健步。张侯先不露文章，十年深深豹藏雾。欻来听讼小棠阴，千里鸣弦舞韶濩。我名最落诸人後，顿使漂山由众喣。伐木丁丁愧友声，食蘋呦呦怀野聚。谷阳旧垒一片春，勤我引领西南傃。遥知红紫能乱眼，锦衾作梦高唐赋。简书留句四十里，梦魂明月识归路。公才富比沧海宫，明珠珊瑚凡几库。惠连冢上麦纤纤，喜公犹得春草句。明朝折柳作马箠，想见杯盘咄嗟具。风光暂来不供翫，大似横塘过飞鹜。瓮面浮蛆暖更多，气味烦公卒调护。树头树底劝提壶，南冈北冈教脱袴。春衣可著惬醉眠，急觞催传莫论数。
次韵坦夫见惠长句
作者：黄庭坚
朝代：宋

温风撩人随处去，欲如膻羊蚁旋慕。落英马前高下飞，牵挽忽与樽酒遇。令行如水万夫长，倾盖不减平生故。素衣成缁面黧黑，笑说尘沙工点污。王事贤劳尚有诗，自卷溪藤染霜兔。桃李清阴坐未移，走送雄篇疲健步。张侯先不露文章，十年深深豹藏雾。欻来听讼小棠阴，千里鸣弦舞韶濩。我名最落诸人后，顿使漂山由众喣。伐木丁丁愧友声，食苹呦呦怀野聚。谷阳旧垒一片春，勤我引领西南傃。遥知红紫能乱眼，锦衾作梦高唐赋。简书留句四十里，梦魂明月识归路。公才富比沧海宫，明珠珊瑚凡几库。惠连冢上麦纤纤，喜公犹得春草句。明朝折柳作马箠，想见杯盘咄嗟具。风光暂来不供玩，大似横塘过飞鹜。瓮面浮蛆暖更多，气味烦公卒调护。树头树底劝提壶，南冈北冈教脱裤。春衣可著惬醉眠，急觞催传莫论数。
次韵外舅喜王正仲三丈奉诏祷南岳回至襄阳舍
作者：黄庭坚
朝代：宋

能来问疾好音传，蹇步昏花当日痊。
烹鲤得书增目力，呼儿扶立候门前。
游谈取重慙犀首，居物多赢昧计然。
惟有交亲等金石，白头忘义复忘年。
次韵外舅喜王正仲三丈奉诏祷南岳回至襄阳舍驿马就舟见过三首
作者：黄庭坚
朝代：宋

汉上思见庞德公，别来悲叹事无穷。声名藉甚漫前日，须鬓索然成老翁。家酿已随刻漏下，园花更开三四红。相逢不饮未为得，听取百鸟啼匆匆。能来问疾好音传，蹇步昏花当日痊。烹鲤得书增目力，呼儿扶立候门前。游谈取重惭犀首，居物多赢昧计然。惟有交亲等金石，白头忘义复忘年。语言少味无阿堵，冰雪相看有此君。灯火诗书如梦寐，麒麟图画属浮云。平章息女能为妇，欢喜儿曹解缀文。忧乐同科惟石友，别离空复数朝曛。
次韵外舅喜王正仲三丈奉诏祷南岳回至襄阳舍驿马就舟见过三首·其一
作者：黄庭坚
朝代：宋
体裁：七言律诗

汉上思见庞德公，别来悲叹事无穷。声名藉甚漫前日，须鬓索然成老翁。家酿已随刻漏下，园花更开三四红。相逢不饮未为得，听取百鸟啼匆匆。
次韵外舅喜王正仲三丈奉诏祷南岳回至襄阳舍驿马就舟见过三首·其一
作者：黄庭坚
朝代：宋

汉上思见庞德公，别来悲叹事无穷。
声名藉甚漫前日，鬚鬓索然成老翁。
家酿已随刻漏下，园花更开三四红。
相逢不饮未为得，听取百鸟啼匆匆。
次韵外舅喜王正仲三丈奉诏祷南岳回至襄阳舍驿马就舟见过三首·其三
作者：黄庭坚
朝代：宋

语言少味无阿堵，冰雪相看有此君。灯火诗书如梦寐，麒麟图画属浮云。平章息女能为妇，欢喜儿曹解缀文。忧乐同科惟石友，别离空复数朝曛。
次韵外舅喜王正仲三丈奉诏祷南岳回至襄阳舍驿马就舟见过三首·其三
作者：黄庭坚
朝代：宋

语言少味无阿堵，冰雪相看有此君。
灯火诗书如梦寐，麒麟图画属浮云。
平章息女能为妇，欢喜儿曹解缀文。
忧乐同科惟石友，别离空復数朝曛。
次韵外舅喜王正仲三丈奉诏祷南岳回至襄阳舍驿马就舟见过三首·其二
作者：黄庭坚
朝代：宋

能来问疾好音传，蹇步昏花当日痊。烹鲤得书增目力，呼儿扶立候门前。游谈取重惭犀首，居物多赢昧计然。惟有交亲等金石，白头忘义复忘年。
次韵外舅喜王正仲三丈奉诏祷南岳回至襄阳舍驿马就舟见过三首·其二
作者：黄庭坚
朝代：宋

能来问疾好音传，蹇步昏花当日痊。
烹鲤得书增目力，呼儿扶立候门前。
游谈取重惭犀首，居物多赢昧计然。
惟有交亲等金石，白头忘义復忘年。
次韵奉和仲谟夜话唐史
作者：黄庭坚
朝代：宋
体裁：七言律诗

贞观规摹诚远大，开元宗社半存亡。才闻冠盖游西蜀，又见干戈暗洛阳。哲妇乘时倾嫡后，大阍当国定储皇。伤心不忍前朝事，愿作元龟献未央。
次韵奉答南山禅师二颂兼呈琦上人
作者：黄庭坚
朝代：宋

鱼吼钟鸣索饭钱，牧牛耕种别人田。淮师收得祖关在，一笛操江月满船。南山四至分明也，一日元来十二时。两个泥牛齐著力，矛头淅米剑头炊。
次韵奉答南山禅师二颂兼呈琦上人·其一
作者：黄庭坚
朝代：宋
体裁：七言绝句

鱼吼钟鸣索饭钱，牧牛耕种别人田。淮师收得祖关在，一笛操江月满船。
次韵奉答南山禅师二颂兼呈琦上人·其二
作者：黄庭坚
朝代：宋

南山四至分明也，一日元来十二时。两个泥牛齐著力，矛头淅米剑头炊。
次韵奉答南山禅师二颂兼呈琦上人·其二
作者：黄庭坚
朝代：宋

南山四至分明也，一日元来十二时。
两箇泥牛齐着力，矛头淅米剑头炊。
次韵奉答吉老并寄何君庸
作者：黄庭坚
朝代：宋
体裁：七言律诗

倾怀相见开城府，取意閒谈没臼窠。但取吏曹无狡兔，任呼舞女伐灵鼍。屡中瓮面酒几圣，苦忆尊前人姓何。愿得两公俱投报，不唯朱墨要渐摩。
次韵奉答吉老并寄何君庸
作者：黄庭坚
朝代：宋

倾怀相见开城府，取意闲谈没臼窠。
但取吏曹无狡兔，任呼舞女伐灵鼍。
屡中瓮面酒几圣，苦忆尊前人姓何。
愿得两公俱投报，不唯朱墨要渐摩。
次韵奉答吉邻机宜
作者：黄庭坚
朝代：宋

黠虏乘秋屡合围，上书公独请偏师。庭中子弟芝兰秀，塞上威名草木知。千里折冲深寄此，三衙虚席看除谁。与公相见清班在，仁祖重来筑旧基。
次韵奉答吉邻机宜
作者：黄庭坚
朝代：宋

黠虏乘秋屡合围，上书公独请偏师。
庭中子弟芝兰秀，塞上威名草木知。
千里折衝深寄此，三衙虚席看除谁。
与公相见清班在，仁祖重来筑旧基。
次韵奉答存道主簿
作者：黄庭坚
朝代：宋
体裁：七言律诗

主簿朝衣如败荷，高怀千尺上松萝。旅人争席方归去，秋水黏天不自多。学到会时忘粲可，诗留别后见羊何。向来四海习凿齿，今日期君不啻过。
次韵奉答存道主簿
作者：黄庭坚
朝代：宋

主簿朝衣如败荷，高怀千尺上松萝。旅人争席方归去，秋水黏天不自多。学到会时忘粲可，诗留别後见羊何。向来四海习凿齿，仱日期君不啻过。
次韵奉答廖袁州怀旧隠之诗
作者：黄庭坚
朝代：宋
体裁：七言律诗

诗题怨鹤与惊猿，一幅溪藤照麝烟。闻道省郎方结绶，可容名士乞归田。严安召见天嗟晚，贾谊归来席更前。何况班家有超固，应封定远勒燕然。
次韵奉答文少激推官纪赠二首
作者：黄庭坚
朝代：宋

文章藻鑑随时去，人物权衡逐势低。
扬子墨池春草遍，武侯祠庙晓莺啼。
书帷寂寞知音少，幕府留连要路迷。
顾我何人敢推挽，看君桃李合成蹊。
次韵奉答文少激推官纪赠二首
作者：黄庭坚
朝代：宋

诗来清吹拂衣巾，句法词锋觉有神。今日相看青眼旧，他年肯作白头新。文如雾豹容窥管，气似灵犀可辟尘。惭愧相期在台省，无心枯木岂能春。文章藻鉴随时去，人物权衡逐势低。扬子墨池春草遍，武侯祠庙晓莺啼。书帷寂寞知音少，幕府留连要路迷。顾我何人敢推挽，看君桃李合成蹊。
次韵奉答文少激推官纪赠二首
作者：黄庭坚
朝代：宋

诗来清吹拂衣巾，句法词锋觉有神。今日相看青眼旧，他年肯作白头新。文如雾豹容窥管，气似灵犀可辟尘。慙愧相期在台省，无心枯木岂能春。
次韵奉答文少激推官纪赠二首·其一
作者：黄庭坚
朝代：宋
体裁：七言律诗

诗来清吹拂衣巾，句法词锋觉有神。今日相看青眼旧，他年肯作白头新。文如雾豹容窥管，气似灵犀可辟尘。惭愧相期在台省，无心枯木岂能春。
次韵奉答文少激推官纪赠二首·其二
作者：黄庭坚
朝代：宋

文章藻鉴随时去，人物权衡逐势低。扬子墨池春草遍，武侯祠庙晓莺啼。书帷寂寞知音少，幕府留连要路迷。顾我何人敢推挽，看君桃李合成蹊。
次韵奉答文少激推官纪赠二首·其二
作者：黄庭坚
朝代：宋

文章藻鑑随时去，人物权衡逐势低。
扬子墨池春草遍，武侯祠庙晓鶑啼。
书帷寂寞知音少，幕府留连要路迷。
顾我何人敢推輓，看君桃李合成蹊。
次韵奉送公定
作者：黄庭坚
朝代：宋

去年君渡河，枣下实离离。今年君渡河，剥枣咏豳诗。直缘恩义重，不惮鞍马疲。诗书半行李，道路费岁时。亲交叹存亡，学问访阙遗。我多后时悔，君亦见事迟。即此有真意，定非儿女知。虚名无用处，北斗与南箕。燕赵游侠子，长安轻薄儿。狂掉三寸舌，躐登九级墀。覆手云雨翻，立谈光阴移。歃血盟父子，指天出肝脾。从来国器重，见谓骨相奇。筑岩发梦寐，猎渭非熊螭。百工改绳墨，一世擅文词。全人脰肩肩，瓮盎妩且宜。大槐阴黄庭，女萝绵络之。昭阳两兄弟，还自妒蛾眉。工颦又宜笑，百辈来茹咨。班姬轻鸿毛，更合众口吹。引绳痛排拫，蒙蔽枉成帷。惟恐出己上，杀之如弈棋。尘埃百年琴，绝弦为钟期。落落虎豹文，义难管中窥。至今扬子云，不与俗谐嬉。岁晚草玄经，覃思写天维。脱身天禄阁，危于剑头炊。卧闻策董贤，闭门甘忍饥。五侯盛宾客，驺辔交横驰。时通问字人，得酒未曾辞。近者君家翁，天与脱絷鞿。已为冥冥鸿，矰缴尚安施。养兰寻僧圃，爱竹到水湄。北阙免朝请，西都分保釐。文章九鼎重，富贵一黍累。赵良请灌园，但为商君嗤。弃甲尚文过，兕多牛有皮。出仕书掣肘，归来菊荒篱。不为五斗折，自无三径资。胜箭洗蹀血，归鞍悬月支。斯人万户侯，造物付炉锤。我观史臣篇，疏略记糟醨。譬如官池蛙，谁能问公私。君怀明月珠，簸弄沧海涯。深房佩芳兰，固是王所姬。南贡尚包橘，汉滨莫大随。每来促谈麈，风生庭竹枝。肮脏得家法，伊优不能为。但听呼摴蒱，便足解人颐。功成在漏刻，颖利处囊锥。失势落坑阱，寒窀如愁鸱。得马折足祸，亡羊多歧悲。屡敌因心计，伏兵几面欺。长戈仰关来，吐款受羁縻。万事只如此，毕竟谁成亏。爱君方寸间，醇朴乃器师。安得摆俗缠，东冈并锄犁。由来在阴鹤，不必振羽仪。送行倾车盖，载酒满鸱夷。天高木叶下，潦退河流卑。屯云搴六幕，新月吐半规。人生会面难，取醉听狂痴。语阱发欺笑，诗锋犯嘲讥。悬知履霜来，少别为不怡。天津媚河汉，阙角挂秋霓。中有鬼与神，赤舌弄阴机。夜光但十袭，出怀即瑕疵。去去善逆旅，冻醪约重持。山药倒藤架，红梨带寒曦。坐须骑奴还，淹留岁恐期。无为出门念，牵衣婴孺啼。短韵愿成诵，时时寄相思。
次韵奉送公定
作者：黄庭坚
朝代：宋

去年君渡河，枣下实离离。
今年君渡河，剥枣咏豳诗。
直缘恩义重，不惮鞍马疲。
诗书半行李，道路费岁时。
亲交叹存亡，学问访阙遗。
我多后时悔，君亦见事迟。
即此有真意，定非儿女知。
虚名无用处，北斗与南箕。
燕赵游侠子，长安轻薄儿。
狂掉三寸舌，躐登九级墀。
覆手云雨翻，立谈光阴移。
歃血盟父子，指天出肝脾。
从来国器重，见谓骨相奇。
筑岩发梦寐，猎渭非熊螭。
百工改绳墨，一世擅文词。
全人脰肩肩，瓮盎妩且宜。
大槐阴黄庭，女萝绵络之。
昭阳两兄弟，还自妬蛾眉。
工颦又宜笑，百辈来茹咨。
班姬轻鸿毛，更合众口吹。
引绳痛排拫，蒙蔽枉成帷。
惟恐出己上，杀之如弈棋。
尘埃百年琴，绝絃为钟期。
落落虎豹文，义难管中窥。
至今扬子云，不与俗谐嬉。
岁晚草玄经，覃思写天维。
脱身天禄阁，危于剑头炊。
卧闻策董贤，闭门甘忍饥。
五侯盛宾客，驺辔交横驰。
时通问字人，得酒未曾辞。
近者君家翁，天与脱馽鞿。
已为冥冥鸿，矰缴尚安施。
养兰寻僧圃，爱竹到水湄。
北阙免朝请，西都分保釐。
文章九鼎重，富贵一黍累。
赵良请灌园，但为商君嗤。
弃甲尚文过，兕多牛有皮。
出仕书掣肘，归来菊荒篱。
不为五斗折，自无三径资。
胜箭洗蹀血，归鞍悬月支。
斯人万户侯，造物付鑪锤。
我观史臣篇，疏略记糟醨。
譬如官池蛙，谁能问公私。
君怀明月珠，簸弄沧海涯。
深房佩芳兰，固是王所姬。
南贡尚包橘，汉滨莫大随。
每来促谈麈，风生庭竹枝。
骯脏得家法，伊优不能为。
但听呼摴蒱，便足解人颐。
功成在漏刻，颖利处囊锥。
失势落坑穽，寒窀如愁鸱。
得马折足祸，亡羊多歧悲。
屡敌因心计，伏兵几面欺。
长戈仰关来，吐款受羁縻。
万事只如此，毕竟谁成亏。
爱君方寸间，醇朴乃器师。
安得摆俗缠，东冈并鉏犁。
由来在阴鹤，不必振羽仪。
送行倾车盖，载酒满鸱夷。
天高木叶下，潦退河流卑。
屯云搴六幕，新月吐半规。
人生会面难，取醉听狂痴。
语穽发欺笑，诗锋犯嘲讥。
悬知履霜来，少别为不怡。
天津媚河汉，阙角挂秋霓。
中有鬼与神，赤舌弄阴机。
夜光但十袭，出怀即瑕疵。
去去善逆旅，冻醪约重持。
山药倒藤架，红梨带寒曦。
坐须骑奴还，淹留岁恐期。
无为出门念，牵衣婴孺啼。
短韵愿成诵，时时寄相思。
次韵奉送公定
作者：黄庭坚
朝代：宋

去年君渡河，枣下实离离。
今年君渡河，剥枣咏豳诗。
直缘恩义重，不惮鞍马疲。
诗书半行李，道路费岁时。
亲交叹存亡，学问访阙遗。
我多後时悔，君亦见事迟。
即此有真意，定非儿女知。
虚名无用处，北斗与南箕。
燕赵游侠子，长安轻薄儿。
狂掉三寸舌，躐登九级墀。
覆手云雨翻，立谈光阴移。
歃血盟父子，指天出肝脾。
从来国器重，见谓骨相奇。
筑岩发梦寐，猎渭非熊螭。
百工改绳墨，一世擅文词。
全人脰肩肩，瓮盎妩且宜。
大槐阴黄庭，女萝绵络之。
昭阳两兄弟，还自妒蛾眉。
工颦又宜笑，百辈来茹咨。
班姬轻鸿毛，更合众口吹。
引绳痛排拫，蒙蔽枉成帷。
惟恐出己上，杀之如弈棋。
尘埃百年琴，绝弦为锺期。
落落虎豹文，义难管中窥。
至今扬子云，不与俗谐嬉。
岁晚草玄经，覃思写天维。
脱身天禄阁，危于剑头炊。
卧闻策董贤，闭门甘忍饥。
五侯盛宾客，驺辔交横驰。
时通问字人，得酒未曾辞。
近者君家翁，天与脱馽鞿。
已为冥冥鸿，矰缴尚安施。
养兰寻僧圃，爱竹到水湄。
北阙免朝请，西都分保厘。
文章九鼎重，富贵一黍累。
赵良请灌园，但为商君嗤。
弃甲尚文过，兕多牛有皮。
出仕书掣肘，归来菊荒篱。
不为五斗折，自无三径资。
胜箭洗蹀血，归鞍悬月支。
斯人万户侯，造物付炉锤。
我观史臣篇，疏略记糟醨。
譬如官池蛙，谁能问公私。
君怀明月珠，簸弄沧海涯。
深房佩芳兰，固是王所姬。
南页尚包橘，汉滨莫大随。
每来促谈麈，风生庭竹枝。
肮脏得家法，伊优不能为。
但听呼摴蒱，便足解人颐。
功成在漏刻，颖利处囊锥。
失势落坑穽，寒窀如愁鸱。
得马折足祸，亡羊多歧悲。
屡敌因心计，伏兵几面欺。
长戈仰关来，吐款受羁縻。
万事只如此，毕竟谁成亏。
爱君方寸间，醇朴乃器师。
安得摆俗缠，东冈竝鉏犁。
由来在阴鹤，不必振羽仪。
送行倾车盖，载酒满鸱夷。
天高木叶下，潦退河流卑。
屯云搴六幕，新月吐半规。
人生会面难，取醉听狂痴。
语穽发欺笑，诗锋犯嘲讥。
悬知履霜来，少别为不怡。
天津媚河汉，阙角挂秋霓。
中有鬼与神，赤舌弄阴机。
夜光但十袭，出怀即瑕疵。
去去善逆旅，冻醪约重持。
山药倒藤架，红梨带寒曦。
坐须骑奴还，淹留岁恐期。
无为出门念，牵衣婴孺啼。
短韵愿成诵，时时寄相思。
次韵奉酬刘景文河上见寄
作者：黄庭坚
朝代：宋

省中岑寂坐云窗，忽有归鸿拂建章。
珍重多情惟石友，琢磨佳句问潜郎。
遥怜部曲风沙裏，不废平生翰墨场。
想见哦诗煮春茗，向人怀抱绝关防。
次韵奉酬刘景文河上见寄
作者：黄庭坚
朝代：宋
体裁：七言律诗

省中岑寂坐云窗，忽有归鸿拂建章。珍重多情惟石友，琢磨佳句问潜郎。遥怜部曲风沙里，不废平生翰墨场。想见哦诗煮春茗，向人怀抱绝关防。
次韵子由绩溪病起被召寄王定国
作者：黄庭坚
朝代：宋

种萱盈九畹，苏子忧国病。炎蒸卧百战，山立有余劲。斯人廊庙器，不合从远屏。江湖摇归心，毛发侵老境。艰难喜归来，如晴月生岭。仍怀阻归舟，风水蛟鳄横。补衮谏官能，用儒吾道盛。上书诋平津，蠹藁初记省。至今民社计，非事颊舌竞。方来立本朝，献纳继晨暝。人材包新旧，王度济宽猛。必开曲突谋，满慰倾耳听。斯文吕与张，泉下亦苏醒。天聪四门辟，国势九鼎定。身得遭太平，分甘守闲冷。天津十年面，想见颀而整。何时及国门，休暇过煮茗。烧灯留夜语，鸿雁看对影。但恐张罗地，颇复多造请。维此礼部公，寒泉甃旧井。谪去久羸瓶，召还汲修绠。太任决斋宫，陛下天统庆。日月进亨衢，经纬寒耿耿。西走已和戎，南迁无哀郢。谁言两逐臣，朝辔天街并。王子窜炎洲，万死保躯命。还家颊故红，信亦抱渊静。税屋待车音，扫门亲帚柄。行当怀书传，载酒求是正。端如尝橄榄，苦过味方永。
次韵子由绩溪病起被召寄王定国
作者：黄庭坚
朝代：宋

种萱盈九畹，苏子忧国病。
炎蒸卧百战，山立有余劲。
斯人廊庙器，不合从远屏。
江湖摇归心，毛髮侵老境。
艰难喜归来，如晴月生岭。
仍怀阻归舟，风水蛟鰐横。
补衮谏官能，用儒吾道盛。
上书诋平津，蠹藁初记省。
至今民社计，非事颊舌竞。
方来立本朝，献纳继晨暝。
人材包新旧，王度济宽猛。
必开曲突谋，满慰倾耳听。
斯文吕与张，泉下亦苏醒。
天聪四门闢，国势九鼎定。
身得遭太平，分甘守閒冷。
天津十年面，想见颀而整。
何时及国门，休暇过煮茗。
烧灯留夜语，鸿雁看对影。
但恐张罗地，颇復多造请。
维此礼部公，寒泉甃旧井。
谪去久羸瓶，召还汲修绠。
太任决斋宫，陛下天统庆。
日月进亨衢，经纬寒耿耿。
西走已和戎，南迁无哀郢。
谁言两逐臣，朝辔天街并。
王子窜炎洲，万死保躯命。
还家颊故红，信亦抱渊静。
税屋待车音，扫门亲帚柄。
行当怀书传，载酒求是正。
端如尝橄榄，苦过味方永。
次韵子由绩溪病起被召寄王定国
作者：黄庭坚
朝代：宋

种萱盈九畹，苏子忧国病。炎蒸卧百战，山立有馀劲。斯人廊庙器，不合从远屏。江湖摇归心，毛发侵老境。艰难喜归来，如晴月生岭。仍怀阻归舟，风水蛟鳄横。补衮谏官能，用儒吾道盛。上书诋平津，蠹藁初记省。至今民社计，非事颊舌竞。方来立本朝，献纳继晨暝。人材包新旧，王度济宽猛。必开曲突谋，满慰倾耳听。斯文吕与张，泉下亦苏醒。天聪四门辟，国势九鼎定。身得遭太平，分甘守閒冷。天津十年面，想见颀而整。何时及国门，休暇过煮茗。烧灯留夜语，鸿雁看对影。但恐张罗地，颇复多造请。维此礼部公，寒泉甃旧井。谪去久羸瓶，召还汲修绠。太任决斋宫，陛下天统庆。日月进亨衢，经纬寒耿耿。西走已和戎，南迁无哀郢。谁言两逐臣，朝辔天街并。王子窜炎洲，万死保躯命。还家颊故红，信亦抱渊静。税屋待车音，扫门亲帚柄。行当怀书传，载酒求是正。端如尝橄榄，苦过味方永。
次韵子由题憩寂图后
作者：黄庭坚
朝代：宋
体裁：七言绝句

东坡虽是湖州派，竹石风流各一时。前世画师今姓李，不妨还作辋川诗。
次韵子真会灵源庙池亭
作者：黄庭坚
朝代：宋
体裁：古风

系马著堤柳，置酒临魏城。人贤心故乐，地旷眼为明。十年风烟散，邂逅集此亭。悲欢更世故，谈话及平生。折腰督邮前，勉强不见情。世味曾淡薄，心源留粹精。晴云有高意，阔水无湍声。谁言王安丰，定识阮东平。
次韵子真会灵源庙池亭
作者：黄庭坚
朝代：宋

繫马着堤柳，置酒临魏城。
人贤心故乐，地旷眼为明。
十年风烟散，邂逅集此亭。
悲欢更世故，谈话及平生。
折腰督邮前，勉强不见情。
世味曾淡薄，心源留粹精。
晴云有高意，阔水无湍声。
谁言王安丰，定识阮东平。
次韵子瞻与舒尧文祷雪雾猪泉唱和
作者：黄庭坚
朝代：宋

老农年饥望人腹，想见四溟森雨足。
林回投璧负婴儿，岂闻烹儿翁不哭。
未论万户无炊烟，蛛丝蜗涎经杼轴。
使君闵雪无肉味，煮餠青蒿下盐菽。
岂云剪爪宜侵肌，霜不杀草仍故绿。
幽灵奰赑西山雾，牲肥酒香神未渎。
得微往从董父餐，宁当罪繫葛陂渊。
卜择祠官齐博士，暴露致告苍崖颠。
请天行泽不汲汲，尔亦枯鱼过河泣。
生鹅斩颈血未干，风马云车坐相及。
百里旌旗洒玉花，使君义动龙蛇蛰。
老农欢喜有春事，呼儿饭牛理簑笠。
博士勿嘆从公疲，明年麦饭滑流匙。
次韵子瞻与舒尧文祷雪雾猪泉唱和
作者：黄庭坚
朝代：宋

老农年饥望人腹，想见四溟森雨足。林回投璧负婴儿，岂闻烹儿翁不哭。未论万户无炊烟，蛛丝蜗涎经杼轴。使君闵雪无肉味，煮饼青蒿下盐菽。岂云剪爪宜侵肌，霜不杀草仍故绿。幽灵奰贔西山雾，牲肥酒香神未渎。得微往从董父餐，宁当罪系葛陂渊。卜择祠官齐博士，暴露致告苍崖颠。请天行泽不汲汲，尔亦枯鱼过河泣。生鹅斩颈血未乾，风马云车坐相及。百里旌旗洒玉花，使君义动龙蛇蛰。老农欢喜有春事，呼儿饭牛理蓑笠。博士勿叹从公疲，明年麦饭滑流匙。
次韵子瞻与舒尧文祷雪雾猪泉唱和
作者：黄庭坚
朝代：宋

老农年饥望人腹，想见四溟森雨足。林回投璧负婴儿，岂闻烹儿翁不哭。未论万户无炊烟，蛛丝蜗涎经杼轴。使君闵雪无肉味，煮饼青蒿下盐菽。岂云剪爪宜侵肌，霜不杀草仍故绿。幽灵奰赑西山雾，牲肥酒香神未渎。得微往从董父餐，宁当罪系葛陂渊。卜择祠官齐博士，暴露致告苍崖颠。请天行泽不汲汲，尔亦枯鱼过河泣。生鹅斩颈血未乾，风马云车坐相及。百里旌旗洒玉花，使君义动龙蛇蛰。老农欢喜有春事，呼儿饭牛理蓑笠。博士勿叹从公疲，明年麦饭滑流匙。
次韵子瞻书黄庭经尾付蹇道士
作者：黄庭坚
朝代：宋
体裁：古风

琅函绛简蕊珠篇，寸田尺宅可蕲仙。高真接手玉宸前，女丁来谒粲六妍。金籥闭欲形完坚，万物荡尽正秋天。使形如是何尘缘，苏李笔墨妙自然。万灵拱手书已传，传非其人恐飞鶱。当付骊龙藏九渊，蹇侯奉告请周旋，纬萧探手我不眠。
次韵子瞻书黄庭经尾付蹇道士
作者：黄庭坚
朝代：宋

琅函绛简蕊珠篇，寸田尺宅可蕲仙。
高真接手玉宸前，女丁来谒粲六妍。
金龠闭欲形完坚，万物荡尽正秋天。
使形如是何尘缘，苏李笔墨妙自然。
万灵拱手书已传，传非其人恐飞骞。
当付骊龙藏九渊，蹇侯奉告请周旋，纬萧探手我不眠。
次韵子瞻以红带寄王宣义
作者：黄庭坚
朝代：宋

参军但有四立壁，初无临江千木奴。白头不是折腰具，桐帽棕鞋称老夫。沧江鸥鹭野心性，阴壑虎豹雄牙须。鹔鹴作裘初服在，猩血染带邻翁无。昨来杜鹃劝归去，更待把酒听提壶。当今人材不乏使，天上二老须人扶。儿无饱饭尚勤书，妇无复裈且著襦。社瓮可漉溪可渔，更问黄鸡肥与癯。林间醉著人伐木，犹梦官下闻追呼。万钉围腰莫爱渠，富贵安能润黄垆。
次韵子瞻以红带寄王宣义
作者：黄庭坚
朝代：宋

参军但有四立壁，初无临江千木奴。
白头不是折腰具，桐帽棕鞋称老夫。
沧江鸥鹭野心性，阴壑虎豹雄牙鬚。
鹔鷞作裘初服在，猩血染带邻翁无。
昨来杜鹃劝归去，更待把酒听提壶。
当今人材不乏使，天上二老须人扶。
儿无饱饭尚勤书，妇无复裈且着襦。
社瓮可漉溪可渔，更问黄鸡肥与癯。
林间醉着人伐木，犹梦官下闻追呼。
万钉围腰莫爱渠，富贵安能润黄垆。
次韵子瞻以红带寄王宣义
作者：黄庭坚
朝代：宋

参军但有四立壁，初无临江千木奴。白头不是折腰具，桐帽棕鞵称老夫。沧江鸥鹭野心性，阴壑虎豹雄牙须。鷫鷞作裘初服在，猩血染带邻翁无。昨来杜鹃劝归去，更待把酒听提壶。当今人材不乏使，天上二老须人扶。儿无饱饭尚勤书，妇无复褌且著襦。社瓮可漉溪可渔，更问黄鸡肥与癯。林间醉著人伐木，犹梦官下闻追呼。万钉围腰莫爱渠，富贵安能润黄垆。
次韵子瞻和子由观韩干马因论伯时画天马
作者：黄庭坚
朝代：宋

于阗花骢龙八尺，看云不受络头丝。
西河骢作蒲萄锦，双瞳夹镜耳卓锥。
长楸落日试天步，知有四极无由驰。
电行山立气深稳，可耐珠鞯白玉羁。
李侯一顾叹绝足，领略古法生新奇。
一日真龙入图画，在垧群雄望风雌。
曹霸弟子沙苑丞，喜作肥马人笑之。
李侯论干独不尔，妙画骨相遗毛皮。
翰林评书乃如此，贱肥贵瘦渠未知。
况我平生赏神骏，僧中云是道林师。
次韵子瞻和子由观韩干马因论伯画天马
作者：黄庭坚
朝代：宋
体裁：古风

于阗花骢龙八尺，看云不受络头丝。西河骢作蒲萄锦，双瞳夹镜耳卓锥。长楸落日试天步，知有四极无由驰。电行山立气深稳，可耐珠鞯白玉羁。李侯一顾叹绝足，领略古法生新奇。一日真龙入图画，在坰群雄望风雌。曹霸弟子沙苑丞，喜作肥马人笑之。李侯论干独不尔，妙画骨相遗毛皮。翰林评书乃如此，贱肥贵瘦渠未知。况我平生赏神骏，僧中云是道林师。
次韵子瞻和王子立风雨败书屋有感
作者：黄庭坚
朝代：宋

妇翁不可挝，王郎非娇客。十年为从学，苦淡共堙厄。燕雀嗤鸿渐，犬羊睨麟获。遇逢泾渭分，昨梦春冰释。平生五车书，才吐二三策。已作谤薰天，金朱果何益。君穷一窗下，风雨更削迹。诗工知学进，词苦见意迫。俗情傲秦赘，妇舍不煖席。南冶从东家，不闻被嘲剧。师儒并世难，日月过箭疾。公今未有田，把笔耕六籍。
次韵子瞻和王子立风雨败书屋有感
作者：黄庭坚
朝代：宋

妇翁不可挝，王郎非娇客。
十年为从学，苦淡共陻厄。
燕雀嗤鸿渐，犬羊睨麟获。
遇逢泾渭分，昨梦春冰释。
平生五车书，才吐二三策。
已作谤熏天，金朱果何益。
君穷一窗下，风雨更削迹。
诗工知学进，词苦见意迫。
俗情傲秦赘，妇舍不暖席。
南冶从东家，不闻被嘲剧。
师儒并世难，日月过箭疾。
公今未有田，把笔耕六籍。
次韵子瞻和王子立风雨败书屋有感
作者：黄庭坚
朝代：宋

妇翁不可挝，王郎非娇客。
十年为从学，苦淡共陻厄。
燕雀嗤鸿渐，犬羊睨麟获。
遇逢泾渭分，昨梦春冰释。
平生五车书，才吐二三策。
已作谤薰天，金朱果何益。
君穷一窗下，风雨更削迹。
诗工知学进，词苦见意迫。
俗情傲秦赘，妇舍不暖席。
南冶从东家，不闻被嘲剧。
师儒并世难。
日月过箭疾。
公今未有田，把笔耕六籍。
次韵子瞻子由题憩寂图二首
作者：黄庭坚
朝代：宋

松寒风雨石骨瘦，法窟寂寥僧定时。李侯有句不肯吐，淡墨写出无声诗。龙眠不似虎头痴，笔妙天机可并时。苏仙漱墨作苍石，应解种花开此诗。
次韵子瞻子由题憩寂图二首·其一
作者：黄庭坚
朝代：宋
体裁：古风

松寒风雨石骨瘦，法窟寂寥僧定时。李侯有句不肯吐，淡墨写出无声诗。
次韵子瞻子由题憩寂图二首·其二
作者：黄庭坚
朝代：宋
体裁：古风

龙眠不似虎头痴，笔妙天机可并时。苏仙漱墨作苍石，应解种花开此诗。
次韵子瞻春菜
作者：黄庭坚
朝代：宋

北方春蔬嚼冰雪，妍暖思采南山蕨。
韭苗水餠姑置之，苦菜黄鸡羹糁滑。
莼丝色紫菰首白，蒌蒿芽甜蔊头辣。
生葅入汤翻手成，芼以姜橙夸缕抹。
惊雷菌子出万钉，白鹅截掌鼈解甲。
琅玕森深未飘箨，软炊香秔煨短茁。
万钱自是宰相事，一饭且从吾党说。
公如端为苦笋归，明日青衫诚可脱。
次韵子瞻春菜
作者：黄庭坚
朝代：宋

北方春蔬嚼冰雪，妍暖思采南山蕨。韭苗水饼姑置之，苦菜黄鸡羹糁滑。莼丝色紫菰首白，蒌蒿芽甜蔊头辣。生菹入汤翻手成，芼以姜橙誇缕抹。惊雷菌子出万钉，白鹅截掌鳖解甲。琅玕森深未飘箨，软炊香粳煨短茁。万钱自是宰相事，一饭且从吾党说。公如端为苦笋归，明日青衫诚可脱。
次韵子瞻武昌西山
作者：黄庭坚
朝代：宋

漫郎江南酒隐处，古木参天应手栽。石坳为尊酌花鸟，自许作鼎调盐梅。平生四海苏太史，酒浇不下胸崔嵬。黄州副使坐閒散，谏疏无路通银台。鹦鹉洲前弄明月，江妃起舞袜生埃。次山醉魂招彷佛，步入寒溪金碧堆。洗湔尘痕饮嘉客，笑倚武昌江作罍。谁知文章照今古，野老争席渔争隈。邓公勒铭留刻画，刳剔银钩洗绿苔。琢磨十年烟雨晦，摸索一读心眼开。谪去长沙忧鵩入，归来杞国痛天摧。玉堂却对邓公直，北门唤仗听风雷。山川悠远莫浪许，富贵峥嵘今鼎来。万壑松声如在耳，意不及此文生哀。
次韵子瞻武昌西山
作者：黄庭坚
朝代：宋

漫郎江南酒隐处，古木参天应手栽。
石坳为尊酌花鸟，自许作鼎调盐梅。
平生四海苏太史，酒浇不下胸崔嵬。
黄州副使坐闲散，谏疏无路通银台。
鹦鹉洲前弄明月，江妃起舞袜生埃。
次山醉魂招彷佛，步入寒溪金碧堆。
洗湔尘痕饮嘉客，笑倚武昌江作罍。
谁知文章照今古，野老争席渔争隈。
邓公勒铭留刻画，刳剔银钩洗绿苔。
琢磨十年烟两晦，摸索一读心眼开。
谪去长沙忧鵩入，归来杞国痛天摧。
玉堂却对邓公直，北门换仗听风雷。
山川悠远莫浪许，富贵峥嵘今鼎来。
万壑松声如在耳，意不及此文生哀。
次韵子瞻武昌西山
作者：黄庭坚
朝代：宋

漫郎江南酒隠处，古木参天应手栽。
石坳为尊酌花鸟，自许作鼎调盐梅。
平生四海苏太史，酒浇不下胸崔嵬。
黄州副使坐閒散，谏疏无路通银台。
鹦鹉洲前弄明月，江妃起舞袜生埃。
次山醉魂招彷佛，步入寒溪金碧堆。
洗湔尘痕饮嘉客，笑倚武昌江作罍。
谁知文章照今古，野老争席渔争隈。
邓公勒铭留刻画，刳剔银鈎洗绿苔。
琢磨十年烟雨晦，摸索一读心眼开。
谪去长沙忧鵩入，归来杞国痛天摧。
玉堂却对邓公直，北门唤仗听风雷。
山川悠远莫浪许，富贵峥嵘今鼎来。
万壑松声如在耳，意不及此文生哀。
次韵子瞻赠王定国
作者：黄庭坚
朝代：宋
体裁：古风

远志作小草，蛙衣生陵屯。但为居移气，其实何足言。名下难为人，丑好随手翻。百年炊未熟，一垤蚁追奔。夏日蓬山永，戎葵茂墙藩。王子吐佳句，如茧丝出盆。风姿极洒落，云气画罍樽。属有补衮章，自当宠频烦。鄙夫无他能，上车问寒温。惟思穷山去，抱犊长儿孙。
次韵子瞻送李廌
作者：黄庭坚
朝代：宋

骥子堕地追风日，未试千里谁能识。习之实录葬皇祖，斯文如女有正色。今年持橐佐春官，遂失此人难塞责。虽然一哄有奇偶，博悬于投不在德。君看巨浸朝百川，此岂有意潢潦前。愿为雾豹怀文隐，莫爱风蝉蜕骨仙。
次韵子瞻送李廌
作者：黄庭坚
朝代：宋

骥子堕地追风日，未试千里谁能识。习之实录葬皇祖，斯文如女有正色。今年持橐佐春官，遂失此人难塞责。虽然一鬨有奇偶，博悬于投不在德。君看巨浸朝百川，此岂有意潢潦前。愿为雾豹怀文隐，莫爱风蝉蜕骨仙。
次韵子瞻送李廌
作者：黄庭坚
朝代：宋

骥子堕地追风日，未试千里谁能识。
习之实录葬皇祖，斯文如女有正色。
今年持橐佐春官，遂失此人难塞责。
虽然一鬨有奇偶，博悬于投不在德。
君看巨浸朝百川，此岂有意潢潦前。
愿为雾豹怀文隠，莫爱风蝉蜕骨仙。
次韵子瞻送穆父二绝
作者：黄庭坚
朝代：宋

渺然今日望人材，每见紫芝眉宇开。又触惠文江海去，快帆谁与挽令回。谪官犹得住蓬莱，抱牍人稀书卷开。张敞怃眉应急召，董宣强项莫低回。
次韵子瞻送穆父二绝
作者：黄庭坚
朝代：宋

渺然今日望人材，每见紫芝眉宇开。
又触惠文江海去，悚帆谁与挽令回。
次韵子瞻送穆父二绝·其一
作者：黄庭坚
朝代：宋
体裁：七言绝句

渺然今日望人材，每见紫芝眉宇开。又触惠文江海去，快帆谁与挽令回。
次韵子瞻送穆父二绝·其二
作者：黄庭坚
朝代：宋
体裁：七言绝句

谪官犹得住蓬莱，抱牍人稀书卷开。张敞怃眉应急召，董宣强项莫低回。
次韵子瞻送顾子敦河北都运二首
作者：黄庭坚
朝代：宋

今代顾虎头，骨相自雄伟。不令长天宫，亦合丞御史。能贫安四壁，无愠可三已。昨来立清班，国士相顾喜。何因将使节，风日按千里。汲黯不居中，似非朝廷美。太任录万事，御坐留谏纸。发政恐伤民，天步薄冰履。苍生忧其鱼，南亩多被水。公行图安集，信目勿信耳。
次韵子瞻送顾子敦河北都运二首
作者：黄庭坚
朝代：宋

儒者给事中，顾公甚魁伟。经明往行河，商略颇应史。劳人又费乏，国计安能已。成功渠有命，得人斯可喜。似闻阻饥馀，恶少惊邑里。启钥探珠金，夺怀取姝美。部中十盗发，一二书奏纸。西连魏三河，东尽齐四履。此岂小事哉，何但行治水。使民皆农桑，乃是真儒耳。今代顾虎头，骨相自雄伟。不令长天官，亦合丞御史。能贫安四壁，无愠可三已。昨来立清班，国士相顾喜。何因将使节，风日按千里。汲黯不居中，似非朝廷美。太任录万事，御坐留谏纸。发政恐伤民，天步薄冰履。苍生忧其鱼，南亩多被水。公行图安集，信目勿信耳。
次韵子瞻送顾子敦河北都运二首·其一
作者：黄庭坚
朝代：宋

儒者给事中，顾公甚魁伟。
经明往行河，商略颇应史。
劳人又费乏，国计安能已。
成功渠有命，得人斯可喜。
似闻阻饥余，恶少惊邑里。
启钥探珠金，夺怀取姝美。
部中十盗发，一二书奏纸。
西连魏三河，东尽齐四履。
此岂小事哉，何但行治水。
使民皆农桑，乃是真儒耳。
次韵子瞻送顾子敦河北都运二首·其一
作者：黄庭坚
朝代：宋

儒者给事中，顾公甚魁伟。经明往行河，商略颇应史。劳人又费乏，国计安能已。成功渠有命，得人斯可喜。似闻阻饥馀，恶少惊邑里。启钥探珠金，夺怀取姝美。部中十盗发，一二书奏纸。西连魏三河，东尽齐四履。此岂小事哉，何但行治水。使民皆农桑，乃是真儒耳。
次韵子瞻送顾子敦河北都运二首·其二
作者：黄庭坚
朝代：宋
体裁：古风

今代顾虎头，骨相自雄伟。不令长天官，亦合丞御史。能贫安四壁，无愠可三已。昨来立清班，国士相顾喜。何因将使节，风日按千里。汲黯不居中，似非朝廷美。太任录万事，御坐留谏纸。发政恐伤民，天步薄冰履。苍生忧其鱼，南亩多被水。公行图安集，信目勿信耳。
次韵子瞻题无咎所得与可竹二首粥字韵戏嘲无咎人字韵咏竹·其一
作者：黄庭坚
朝代：宋

十字供笼餠，一水试茗粥。
忽忆故人来，壁间风动竹。
舍前粲戎葵，舍后荒苜蓿。
此郎如竹瘦，十饭九不肉。
次韵子瞻题无咎所得与可竹二首粥字韵戏嘲无咎人字韵咏竹·其一
作者：黄庭坚
朝代：宋

十字供笼饼，一水试茗粥。忽忆故人来，壁间风动竹。舍前粲戎葵，舍后荒苜蓿。此郎如竹瘦，十饭九不肉。
次韵子瞻题无咎所得与可竹二首粥字韵戏嘲无咎人字韵咏竹·其二
作者：黄庭坚
朝代：宋
体裁：五言律诗

地下文夫子，风流绝此人。能和晚烟色，幻出岁寒身。马鬣松成拱，鹅溪墨尚新。应怀斲泥手，去作主林神。
次韵子瞻题郭熙画秋山
作者：黄庭坚
朝代：宋

黄州逐客未赐环，江南江北饱看山。玉堂卧对郭熙画，发兴已在青林间。郭熙官画但荒远，短纸曲折开秋晚。江村烟外雨脚明，归雁行边余叠巘。坐思黄柑洞庭霜，恨身不如雁随阳。熙今头白有眼力，尚能弄笔映窗光。画取江南好风日，慰此将老镜中发。但熙肯画宽作程，十日五日一水石。
次韵子瞻题郭熙画秋山
作者：黄庭坚
朝代：宋

黄州逐客未赐环，江南江北饱看山。
玉堂卧对郭熙画，发兴已在青林间。
郭熙官画但荒远，短纸曲折开秋晚。
江村烟外雨脚明，归雁行边余迭巘。
坐思黄柑洞庭霜，恨身不如雁随阳。
熙今头白有眼力，尚能弄笔映窗光。
画取江南好风日，慰此将老镜中髮。
但熙肯画宽作程，十日五日一水石。
次韵子瞻题郭熙画秋山
作者：黄庭坚
朝代：宋

黄州逐客未赐环，江南江北饱看山。玉堂卧对郭熙画，发兴已在青林间。郭熙官画但荒远，短纸曲折开秋晚。江村烟外雨脚明，归雁行边馀叠巘。坐思黄柑洞庭霜，恨身不如雁随阳。熙今头白有眼力，尚能弄笔映窗光。画取江南好风日，慰此将老镜中发。但熙肯画宽作程，十日五日一水石。
次韵子高即事
作者：黄庭坚
朝代：宋

诗礼不忘它日问，文章未觉古人疏。青云自致屠龙学，白首同归种树书。绿叶青阴啼鸟下，游丝飞絮落花余。无因常得杯中物，愿作鸱夷载属车。
次韵子高即事
作者：黄庭坚
朝代：宋

诗礼不忘它日问，文章未觉古人疏。青云自致屠龙学，白首同归种树书。绿叶青阴啼鸟下，游丝飞絮落花馀。无因常得杯中物，愿作鸱夷载属车。
次韵孔四着作北行滹沱
作者：黄庭坚
朝代：宋

驼褐蒙风霜，鸡声眇墟里。
青灯进豆粥，落月踏冰水。
平生不龟药，纔可卫十指。
持比千户封，谁能优劣此。
次韵孔四着作早行
作者：黄庭坚
朝代：宋

弃置锄犁就车马，从来计出古人下。
尘埃好在三尺桐，不疑万世期子野。
明经使者着书郎，风雨乘驲忘夙夜。
回车过门问无恙，何意深巷勤长者。
圣师之后盖多贤，领略世故有余暇。
白面长身虽不见，好古发愤尚类也。
自然身如警露鹤，每先鸣鸡整初驾。
北行河决所至郡，肃肃王命哀鳏寡。
力排滹沱避城郭，深泽疲民且田舍。
贾生三策藏胸中，羿矢百中不虚舍。
行归定拜关内侯，但赐黄金恐非价。
次韵孔四著作北行滹沱
作者：黄庭坚
朝代：宋
体裁：古风

驼褐蒙风霜，鸡声眇墟里。青灯进豆粥，落月踏冰水。平生不龟药，才可卫十指。持比千户封，谁能优劣此。
次韵孔四著作早行
作者：黄庭坚
朝代：宋

弃置锄犁就车马，从来计出古人下。尘埃好在三尺桐，不疑万世期子野。明经使者著书郎，风雨乘馹忘夙夜。回车过门问无恙，何意深巷勤长者。圣师之後盖多贤，领略世故有余暇。白面长身虽不见，好古发愤尚类也。自然身如警露鹤，每先鸣鸡整初驾。北行河决所至郡，肃肃王命哀鳏寡。力排滹沱避城郭，深泽疲民且田舍。贾生三策藏胸中，羿矢百中不虚舍。行归定拜关内侯，但赐黄金恐非价。
次韵孔四著作早行
作者：黄庭坚
朝代：宋

弃置锄犁就车马，从来计出古人下。尘埃好在三尺桐，不疑万世期子野。明经使者著书郎，风雨乘驲忘夙夜。回车过门问无恙，何意深巷勤长者。圣师之后盖多贤，领略世故有馀暇。白面长身虽不见，好古发愤尚类也。自然身如警露鹤，每先鸣鸡整初驾。北行河决所至郡，肃肃王命哀鳏寡。力排滹沱避城郭，深泽疲民且田舍。贾生三策藏胸中，羿矢百中不虚舍。行归定拜关内侯，但赐黄金恐非价。
次韵孙子实寄少游
作者：黄庭坚
朝代：宋
体裁：古风

薛宣欲吏云，季氏或招闵。此公胸中秋，万物欲收稛。卖药偶知名，草玄非近准。才难不易得，志大略细谨。士生要弘毅，天地为盖轸。骥来盐车骖，井下短绠引。难甘呼尔食，聊寄粲然辴。谁能借前筹，还妇用束缊。吾闻调羹鼎，异味及枌堇。岂其供王羞，而弃会稽笋。
次韵孙子实寄少游
作者：黄庭坚
朝代：宋

薜宣欲吏云，季氏或招闵。此公胸中秋，万物欲收稛。卖药偶知名，草玄非近准。才难不易得，志大略细谨。士生要弘毅，天地为盖轸。骥来盐车骖，井下短绠引。难甘呼尔食，聊寄粲然辴。谁能借前筹，还妇用束縕。吾闻调羹鼎，异味及枌堇。岂其供王羞，而弃会稽笋。
次韵孙子实题少章寄寂斋
作者：黄庭坚
朝代：宋

虚名误壮夫，今古可笑闵。尸裹万里归，书载五车稛。安知衡门下，身与天地准。秦晁两美士，内行颇修谨。余欲远之深，抽琴去其轸。寄寂喧哄间，此道有汲引。狱户闻笞榜，市声杂嘲辴。二生对曲肱，圭玉发石蕴。大小穷鹏鷃，短长见椿槿。欲闻寂时声，黄锺在龙筍。
次韵孙子实题少章寄寂斋
作者：黄庭坚
朝代：宋

虚名误壮夫，今古可笑闵。尸裹万里归，书载五车稛。安知衡门下，身与天地准。秦晁两美士，内行颇修谨。余欲造之深，抽琴去其轸。寄寂喧鬨间，此道有汲引。狱户闻笞榜，市声杂嘲辴。二生对曲肱，圭玉发石蕴。大小穷鹏鴳，短长见椿槿。欲闻寂时声，黄钟在龙笋。
次韵孙子实题少章寄寂斋
作者：黄庭坚
朝代：宋

虚名误壮夫，今古可笑闵。
尸裹万里归，书载五车稛。
安知衡门下，身与天地准。
秦晁两美士，内行颇修谨。
余欲造之深，抽琴去其轸。
寄寂喧鬨间，此道有汲引。
狱户闻笞榜，市声杂嘲辴。
二生对曲肱，圭玉发石藴。
大小穷鹏鷃，短长见椿槿。
欲闻寂时声，黄钟在龙笋。
次韵宋懋宗三月十四日到西池都人盛观翰林公出遨
作者：黄庭坚
朝代：宋

金狨系马晓莺边，不比春江上水船。人语车声喧法曲，花光楼影倒晴天。人间化鹤三千岁，海上看羊十九年。还作遨头惊俗眼，风流文物属苏仙。
次韵宋懋宗三月十四日到西池都人盛观翰林公出遨
作者：黄庭坚
朝代：宋

金狨繫马晓鶑边，不比春江上水船。
人语车声喧法曲，花光楼影倒晴天。
人间化鹤三千岁，海上看羊十九年。
还作遨头惊俗眼，风流文物属苏仙。
次韵宋懋宗僦居甘泉坊雪后书怀
作者：黄庭坚
朝代：宋

汉家太史宋公孙，漫逐班行谒帝阍。
燕颔封侯空有相，蛾眉倾国自难昏。
家徒四壁书侵坐，马瘦三山叶拥门。
安得风帆随雪水，江南石上对漥尊。
次韵宋懋宗僦居甘泉坊雪後书怀
作者：黄庭坚
朝代：宋

汉家太史宋公孙，漫逐班行谒帝阍。燕颔封侯空有相，蛾眉倾国自难昏。家徒四壁书侵坐，马瘦三山叶拥门。安得风帆随雪水，江南石上对洼尊。
次韵定国闻子由卧病绩溪
作者：黄庭坚
朝代：宋
体裁：古风

炎洲冬无冰，十月雷虺虺。及春疟疠行，用人祭非鬼。巫师司民命，药石不入市。溪弩潜发机，土风甚不美。苏子卧江南，感叹中夜起。闻道病在床，食鱼不知旨。寒暑战胸中，士穷有如此。此公天机深，爵禄心已死。养生遗形骸，观妙得骨髓。后皇莳嘉橘，中岁多成枳。佳人何时来，为天启玉齿。湔祓瘴雾姿，朝趋去天咫。诸公转洪钧，国器方荐砥。矢诗写予心，庄语不加绮。
次韵定国闻子由卧病绩溪
作者：黄庭坚
朝代：宋

炎洲冬无冰，十月雷虺虺。及春疟疠行，用人祭非鬼。巫师司民命，药石不入市。溪弩潜发机，土风甚不美。苏子卧江南，感叹中夜起。闻道病在床，食鱼不知旨。寒暑战胸中，士穷有如此。此公夭机深，爵禄心已死。养生遗形骸，观妙得骨髓。后皇莳嘉橘，中岁多成枳。佳人何时来，为天启玉齿。湔祓瘴雾姿，朝趋去天咫。诸公转洪钧，国器方荐砥。矢诗写予心，庄语不加绮。
次韵寄上七兄
作者：黄庭坚
朝代：宋

学得屠龙长缩手，炼成五色化苍烟。
谁言游刃有余地，自信无功可补天。
啼鸟笑歌追暇日，饱牛耕凿望丰年。
荷锄端欲相随去，邂逅青云恐疾颠。
次韵寄上七兄
作者：黄庭坚
朝代：宋

学得屠龙长缩手，鍊成五色化苍烟。谁言游刃有馀地，自信无功可补天。啼鸟笑歌追暇日，饱牛耕凿望丰年。荷锄端欲相随去，邂逅青云恐疾颠。
次韵寄上七兄
作者：黄庭坚
朝代：宋

学得屠龙长缩手，链成五色化苍烟。谁言游刃有余地，自信无功可补天。啼鸟笑歌追暇日，饱牛耕凿望丰年。荷锄端欲相随去，邂逅青云恐疾颠。
次韵寄晁以道
作者：黄庭坚
朝代：宋

河汉牛与女，咫尺不得语。欢然共秋盘，以兹不忘故。我友在天末，问天许见否。云雨隔九关，日月不我与。念公坐臞禅，守心如缚虎。颇思携法喜，举案饁南亩。不闻犯斋收，犹闻画眉诩。良为鼻祖来，渠伊为伴侣。我有桂溪刀，聊凭东风去。
次韵寄晁以道
作者：黄庭坚
朝代：宋
体裁：古风

河汉牛与女，咫尺不得语。欢然共秋盘，以兹不忘故。我友在天末，问天许见否。云雨隔九关，日月不我与。念公坐臞禅，守心如缚虎。颇思携法喜，举案馌南亩。不闻犯斋收，犹闻画眉诩。良为鼻祖来，渠伊为伴侣。我有桂溪刀，聊凭东风去。
次韵寄李六弟济南郡城桥亭之诗
作者：黄庭坚
朝代：宋

客心如头垢，日欲撩千篦。
闻人说江南，喜气吐晴霓。
伏枕梦归路，子规吟翠微。
济南似江南，旧见今不疑。
洗心欲成游，王事相夺移。
驽马恋栈豆，岂能辞絷缧。
本无封侯骨，见事又重迟。
徒能多着酒，大腹如鸱夷。
惟思一渔舟，载网横渺瀰。
矫贡历下亭，朱阑转清溪。
春风吹桃李，三月自成蹊。
翠叶张日幄，红英铺地衣。
此中有佳兴，不醉定自非。
况当郡政成，野茧麦两岐。
与民同观游，永夜不阖扉。
女墙上金枢，天如青琉璃。
想子果下归，马饱生刍嘶。
次韵寄李六弟济南郡城桥亭之诗
作者：黄庭坚
朝代：宋

客心如头垢，日欲撩千篦。闻人说江南，喜气吐晴霓。伏枕梦归路，子规吟翠微。济南似江南，旧见今不疑。洗心欲成游，王事相夺移。驽马恋栈豆，岂能辞絷缧。本无封侯骨，见事又重迟。徒能多著酒，大腹如鸱夷。惟思一渔舟，载网横渺弥。矫贡历下亭，朱阑转清溪。春风吹桃李，三月自成蹊。翠叶张日幄，红英铺地衣。此中有佳兴，不醉定自非。况当郡政成，野茧麦两岐。与民同观游，永夜不阖扉。女墙上金枢，天如青琉璃。想子果下归，马饱生刍嘶。
次韵寄李六弟济南郡城桥亭之诗
作者：黄庭坚
朝代：宋

客心如头垢，日欲撩千篦。闻人说江南，喜气吐晴霓。伏枕梦归路，子规吟翠微。济南似江南，旧见今不疑。洗心欲成游，王事相夺移。驽马恋栈豆，岂能辞絷缧。本无封侯骨，见事又重迟。徒能多著酒，大腹如鸱夷。惟思一渔舟，载网横渺瀰。矫贡历下亭，朱阑转清溪。春风吹桃李，三月自成蹊。翠叶张日幄，红英铺地衣。此中有佳兴，不醉定自非。况当郡政成，野茧麦两岐。与民同观游，永夜不阖扉。女墙上金枢，天如青琉璃。想子果下归，马饱生刍嘶。
次韵寄滑州舅州
作者：黄庭坚
朝代：宋

舫斋闻有小溪山，便是壶公谪处天。想听琐窗深夜雨，似看叶水上江船。瞻相白马津亭路，寂寞双凫古县前。舅氏知甥最疏嬾，折腰尘土解哀怜。
次韵寄滑州舅氏
作者：黄庭坚
朝代：宋

舫斋闻有小溪山，便是壶公谪处天。想听琐窗深夜雨，似看叶水上江船。瞻相白马津亭路，寂寞双凫古县前。舅氏知甥最疏懒，折腰尘土解哀怜。
次韵寄滑州舅氏
作者：黄庭坚
朝代：宋

舫斋闻有小溪山，便是壶公谪处天。
想听琐窗深夜雨，似看叶水上江船。
瞻相白马津亭路，寂寞双鳬古县前。
舅氏知甥最疏懒，折腰尘土解哀怜。
次韵寄蓝六在广陵
作者：黄庭坚
朝代：宋
体裁：七言律诗

圣学相期沧海头，当时各倚富春秋。班扬文字初无意，滕薛功名自不优。焦尾朱弦非众听，南山白石使人愁。传声为向扬州问，相忆犹能把酒不。
次韵寄蓝六在广陵
作者：黄庭坚
朝代：宋

圣学相期沧海头，当时各倚富春秋。
班扬文字初无意，滕薛功名自不优。
焦尾朱絃非众听，南山白石使人愁。
传声为向扬州问，相忆犹能把酒不。
次韵寅庵四首
作者：黄庭坚
朝代：宋

四时说尽庵前事，寄远如开水墨图。略有生涯如谷口，非无卜肆在成都。旁篱榛栗供宾客，满眼云山奉燕居。閒与老农歌帝力，年丰村落罢追胥。兄作新庵接旧居，一原风物萃庭隅。陆机招隐方传洛，张翰思归正在吴。五斗折腰惭仆妾，几年合眼梦乡闾。白云行处应垂泪，黄犬归时早寄书。大若塘边擉网鱼，小桃源口带经锄。诗催孺子成鸡栅，茶约邻翁掘芋区。苦楝狂风寒彻骨，黄梅细雨润如酥。此时睡到日三丈，自起开关招酒徒。未怪穷山寂寞居，此情常与世情疏。谁家生计无閒地，太半归来已白须。不用看云眠永日，会思临水寄双鱼。公私逋负田园薄，未至妨人作乐无。
次韵寅庵四首
作者：黄庭坚
朝代：宋

四时说尽庵前事，寄远如开水墨图。
略有生涯如谷口，非无卜肆在成都。
旁篱榛栗供宾客，满眼云山奉燕居。
闲与老农歌帝力，年丰村落罢追胥。
次韵寅庵四首
作者：黄庭坚
朝代：宋

未怪穷山寂寞居，此情常与世情疏。
谁家生计无闲地，太半归来已白须。
不用看云眠永日，会思临水寄双鱼。
公私逋负田园薄，未至妨人作乐无。
次韵寅庵四首·其一
作者：黄庭坚
朝代：宋
体裁：七言律诗

四时说尽庵前事，寄远如开水墨图。略有生涯如谷口，非无卜肆在成都。旁篱榛栗供宾客，满眼云山奉燕居。閒与老农歌帝力，年丰村落罢追胥。
次韵寅庵四首·其三
作者：黄庭坚
朝代：宋
体裁：七言律诗

大若塘边擉网鱼，小桃源口带经锄。诗催孺子成鸡栅，茶约邻翁掘芋区。苦楝狂风寒彻骨，黄梅细雨润如酥。此时睡到日三丈，自起开关招酒徒。
次韵寅庵四首·其二
作者：黄庭坚
朝代：宋
体裁：七言律诗

兄作新庵接旧居，一原风物萃庭隅。陆机招隐方传洛，张翰思归正在吴。五斗折腰惭仆妾，几年合眼梦乡闾。白云行处应垂泪，黄犬归时早寄书。
次韵寅庵四首·其二
作者：黄庭坚
朝代：宋

兄作新庵接旧居，一原风物萃庭隅。
陆机招隠方传洛，张翰思归正在吴。
五斗折腰惭仆妾，几年合眼梦乡闾。
白云行处应垂泪，黄犬归时早寄书。
次韵寅庵四首·其四
作者：黄庭坚
朝代：宋

未怪穷山寂寞居，此情常与世情疏。谁家生计无閒地，太半归来已白须。不用看云眠永日，会思临水寄双鱼。公私逋负田园薄，未至妨人作乐无。
次韵寅庵四首·其四
作者：黄庭坚
朝代：宋

未怪穷山寂寞居，此情常与世情疏。
谁家生计无閒地，太半归来已白鬚。
不用看云眠永日，会思临水寄双鱼。
公私逋负田园薄，未至妨人作乐无。
次韵少激甘露降太守居桃叶上
作者：黄庭坚
朝代：宋

金茎甘露荐斋房，润及边城草木香。
蕡实叶间天与味，成蹊枝上月翻光。
羣心爱戴葵倾日，万事驱除叶陨霜。
玉烛时和君会否，旧臣重迭起南荒。
次韵少激甘露降太守居桃叶上
作者：黄庭坚
朝代：宋

金茎甘露荐斋房，润及边城草木香。蕡实叶间天与味，成蹊枝上月翻光。群心爱戴葵倾日，万事驱除叶陨霜。玉烛时和君会否，旧臣重叠起南荒。
次韵崔伯易席上所赋因以赠行二首
作者：黄庭坚
朝代：宋

迎新与送故，渠已不胜勤。民卖腰间剑，公宽柱后文。诸郎投赐沐，高会惜临分。去国虽千里，分忧即近君。老惜交情别，追随车马勤。临朝思共理，治郡复斯文。讼息常休吏，民贫更劝分。西湖十顷月，自比汉封君。
次韵崔伯易席上所赋因以赠行二首
作者：黄庭坚
朝代：宋

迎新与送故，渠已不胜勤。民卖腰间剑，公宽柱後文。诸郎投赐沐，高会惜临分。去国虽千里，分忧即近君。
次韵崔伯易席上所赋因以赠行二首·其一
作者：黄庭坚
朝代：宋
体裁：五言律诗

迎新与送故，渠已不胜勤。民卖腰间剑，公宽柱后文。诸郎投赐沐，高会惜临分。去国虽千里，分忧即近君。
次韵崔伯易席上所赋因以赠行二首·其二
作者：黄庭坚
朝代：宋

老惜交情别，追随车马勤。临朝思共理，治郡复斯文。讼息常休吏，民贫更劝分。西湖十顷月，自比汉封君。
次韵崔伯易席上所赋因以赠行二首·其二
作者：黄庭坚
朝代：宋

老惜交情别，追随车马勤。
临朝思共理，治郡復斯文。
讼息常休吏，民贫更劝分。
西湖十顷月，自比汉封君。
次韵师厚五月十六日视田悼李彦深
作者：黄庭坚
朝代：宋

南雁传尺素，飞来卧龙城。颇知高卧久，忽作田野行。湛湛陂水满，欣欣原草荣。日华丽山川，秀色夺目精。对酒不满怀，揽物有余清。念昔读书客，远人遗世情。南亩道观饷，西郊留劝耕。共游如昨日，笑语绝平生。此士今已矣，宾延无老成。犹倚谢安石，深心抚嫠惸。
次韵师厚五月十六日视田悼李彦深
作者：黄庭坚
朝代：宋

南雁传尺素，飞来卧龙城。
颇知高卧久，忽作田野行。
湛湛陂水满，欣欣原草荣。
日华丽山川，秀色夺目精。
对酒不满怀，揽物有余清。
念昔读书客，远人遗世情。
南亩道观饷，西郊留劝耕。
共游如昨日，笑语绝平生。
此士今已矣，宾筵无老成。
犹倚谢安石，深心抚嫠惸。
次韵师厚五月十六日视田悼李彦深
作者：黄庭坚
朝代：宋

南雁传尺素，飞来卧龙城。颇知高卧久，忽作田野行。湛湛陂水满，欣欣原草荣。日华丽山川，秀色夺目精。对酒不满怀，揽物有馀清。念昔读书客，远人遗世情。南亩道观饷，西郊留劝耕。共游如昨日，笑语绝平生。此士今已矣，宾筵无老成。犹倚谢安石，深心抚嫠茕。
次韵师厚病间十首
作者：黄庭坚
朝代：宋

德人更疢疾，术智益洒落。
反身见万古，道不在卜度。
胸中有镆鋣，老境要志弱。
谢公赋达生，达生真可托。
次韵师厚病间十首
作者：黄庭坚
朝代：宋

桃李一春期，松柏千岁永。经玄事寂寞，发白官闲冷。草绿艾如张，波清蜮司影。东里与无趾，渠有幸不幸。
次韵师厚病间十首
作者：黄庭坚
朝代：宋

民生自煎熬，煮豆共萁爨。
居然忘本根，光阴不供翫。
藏山夜半失，乌合归星散。
因病见不生，达人果大观。
次韵师厚病间十首
作者：黄庭坚
朝代：宋

葅寒知园秋，饭白问米贱。
妇孙劝甘旨，霜兔颇宜面。
黄花不举酒，佳句余嫪恋。
经行宴坐堂，鼠迹书几砚。
次韵师厚病间十首
作者：黄庭坚
朝代：宋

贝锦不足歌，请陈江汉诗。美人出江汉，窈窕世未窥。折兰不肯佩，告我以蚕饥。独归岂惮远，三危露如饴。德人更疢疾，术智益洒落。反身见万古，道不在卜度。胸中有镆铘，老境要志弱。谢公赋达生，达生真可托。引镜照清骨，惊非曩时人。天地入喻指，芭蕉自观身。陈力则已病，征财又室贫。古来支离疏，粟帛王所仁。菹寒知园秋，饭白问米贱。妇孙劝甘旨，霜兔颇宜面。黄花不举酒，佳句馀嫪恋。经行宴坐堂，鼠迹书几砚。桃李一春期，松柏千岁永。经玄事寂寞，发白官閒冷。草绿艾如张，波清蜮司影。东里与无趾，渠有幸不幸。病馀儿废锄，门巷草芊眠。来者何所闻，披草足跫然。封侯谢骨相，使鬼无金钱。梦作白鸥去，江湖水黏天。民生自煎熬，煮豆以萁爨。居然忘本根，光阴不供玩。藏山夜半失，乌合归星散。因病见不生，达人果大观。开田种白玉，饱牛事耕犁。雨露非无泽，得秋常苦迟。猛虎擅文章，斑斑被诸儿。长松抱劲节，惟有岁寒知。谢公莳兰苕，真意付此物。惠然风肯来，香为一披拂。遥知醉吟姿，黾勉向朱绂。支筇橘柚黄，僧屋对像佛。身病心轻安，道肥体癯瘦。好怀当告谁，四墙枣红皱。负暄不可献，扪虱坐清昼。端有真富贵，千秋万年后。
次韵师厚病间十首
作者：黄庭坚
朝代：宋

身病心轻安，道肥体癯瘦。
好怀当告谁，四墙枣红皱。
负暄不可献，扪虱坐清昼。
端有真富贵，千秋万年後。
次韵师厚病间十首·其一
作者：黄庭坚
朝代：宋
体裁：古风

贝锦不足歌，请陈江汉诗。美人出江汉，窈窕世未窥。折兰不肯佩，告我以蚕饥。独归岂惮远，三危露如饴。
次韵师厚病间十首·其一〇
作者：黄庭坚
朝代：宋

身病心轻安，道肥体癯瘦。
好怀当告谁，四墙枣红皱。
负暄不可献，扪蝨坐清昼。
端有真富贵，千秋万年后。
次韵师厚病间十首·其七
作者：黄庭坚
朝代：宋

民生自煎熬，煮豆以萁爨。居然忘本根，光阴不供玩。藏山夜半失，乌合归星散。因病见不生，达人果大观。
次韵师厚病间十首·其七
作者：黄庭坚
朝代：宋

民生自煎熬，煮豆以萁爨。
居然忘本根，光阴不供翫。
藏山夜半失，乌合归星散。
因病见不生，达人果大观。
次韵师厚病间十首·其三
作者：黄庭坚
朝代：宋
体裁：古风

引镜照清骨，惊非曩时人。天地入喻指，芭蕉自观身。陈力则已病，征财又室贫。古来支离疏，粟帛王所仁。
次韵师厚病间十首·其九
作者：黄庭坚
朝代：宋

谢公莳兰苕，真意付此物。
惠然风肯来，香为一披拂。
遥知醉吟姿，黾勉向朱绂。
搘筇橘柚黄，僧屋对像佛。
次韵师厚病间十首·其九
作者：黄庭坚
朝代：宋

谢公莳兰苕，真意付此物。惠然风肯来，香为一披拂。遥知醉吟姿，黾勉向朱绂。支筇橘柚黄，僧屋对像佛。
次韵师厚病间十首·其二
作者：黄庭坚
朝代：宋

德人更疢疾，术智益洒落。反身见万古，道不在卜度。胸中有镆铘，老境要志弱。谢公赋达生，达生真可托。
次韵师厚病间十首·其二
作者：黄庭坚
朝代：宋

德人更疢疾，术智益洒落。
反身见万古，道不在卜度。
胸中有镆铘，老境要志弱。
谢公赋达生，达生真可託。
次韵师厚病间十首·其五
作者：黄庭坚
朝代：宋

桃李一春期，松柏千岁永。经玄事寂寞，发白官閒冷。草绿艾如张，波清蜮司影。东里与无趾，渠有幸不幸。
次韵师厚病间十首·其五
作者：黄庭坚
朝代：宋

桃李一春期，松栢千岁永。
经玄事寂寞，髮白官閒冷。
草绿艾如张，波清蜮司影。
东里与无趾，渠有幸不幸。
次韵师厚病间十首·其八
作者：黄庭坚
朝代：宋
体裁：古风

开田种白玉，饱牛事耕犁。雨露非无泽，得秋常苦迟。猛虎擅文章，斑斑被诸儿。长松抱劲节，惟有岁寒知。
次韵师厚病间十首·其六
作者：黄庭坚
朝代：宋

病余儿废锄，门巷草芊眠。
来者何所闻，披草足跫然。
封侯谢骨相，使鬼无金钱。
梦作白鸥去，江湖水黏天。
次韵师厚病间十首·其六
作者：黄庭坚
朝代：宋

病馀儿废锄，门巷草芊眠。来者何所闻，披草足跫然。封侯谢骨相，使鬼无金钱。梦作白鸥去，江湖水黏天。
次韵师厚病间十首·其十
作者：黄庭坚
朝代：宋

身病心轻安，道肥体癯瘦。好怀当告谁，四墙枣红皱。负暄不可献，扪虱坐清昼。端有真富贵，千秋万年后。
次韵师厚病间十首·其四
作者：黄庭坚
朝代：宋

菹寒知园秋，饭白问米贱。妇孙劝甘旨，霜兔颇宜面。黄花不举酒，佳句馀嫪恋。经行宴坐堂，鼠迹书几砚。
次韵师厚病间十首·其四
作者：黄庭坚
朝代：宋

葅寒知园秋，饭白问米贱。
妇孙劝甘旨，霜兔颇宜麵。
黄花不举酒，佳句余嫪恋。
经行宴坐堂，鼠迹书几砚。
次韵师厚答马着作屡赠诗
作者：黄庭坚
朝代：宋

尝闻马南郡，少有拔俗韵。
寒灰几见溺，铩翮常思奋。
桐薪鸣竈间，剑气吐吴分。
多言世益嗤，当律心自隠。
家虽四立壁，仕要三无愠。
会将渔父意，往就庄生问。
次韵师厚答马著作屡赠诗
作者：黄庭坚
朝代：宋

尝闻马南郡，少有拔俗韵。寒灰几见溺，铩翮常思奋。桐薪鸣灶间，剑气吐吴分。多言世益嗤，当律心自隐。家虽四立壁，仕要三无愠。会将渔父意，往就庄生问。
次韵师厚萱草
作者：黄庭坚
朝代：宋
体裁：五言律诗

从来占北堂，雨露借恩光。与菊乱佳色，共葵倾太阳。人生真苦相，物理忌孤芳。不及空庭草，荣衰可两忘。
次韵师厚雨中昼寝忆江南餠曲酒
作者：黄庭坚
朝代：宋

雨砌无车马，风帘洒静便。
忽思江外酒，准拟醉时眠。
隠几惟观化，开书屡绝编。
遥知烟渚梦，遣骑唤渔船。
次韵师厚雨中昼寝忆江南饼麴酒
作者：黄庭坚
朝代：宋

雨砌无车马，风帘洒静便。忽思江外酒，准拟醉时眠。隐几惟观化，开书屡绝编。遥知烟渚梦，遣骑唤渔船。
次韵师厚食蟹
作者：黄庭坚
朝代：宋

海馔糖蟹肥，江醪白蚁醇。
每恨腹未厌，夸说齿生津。
三岁在河外，霜脐常食新。
朝泥看郭索，暮鼎调酸辛。
趋跄虽入笑，风味极可人。
忆观淮南夜，火攻不及晨。
横行葭苇中，不自贵其身。
谁怜一网尽，大去河伯民。
鼎司费万钱，玉食罗常珍。
吾评扬州贡，此物真绝伦。
次韵师厚食蟹
作者：黄庭坚
朝代：宋

海馔糖蟹肥，江醪白蚁醇。每恨腹未厌，誇说齿生津。三岁在河外，霜脐常食新。朝泥看郭索，暮鼎调酸辛。趋跄虽入笑，风味极可人。忆观淮南夜，火攻不及晨。横行葭苇中，不自贵其身。谁怜一网尽，大去河伯民。鼎司费万钱，玉食罗常珍。吾评扬州贡，此物真绝伦。
次韵庭诲按秋课出城
作者：黄庭坚
朝代：宋

风鸣落意地，露着晚瓜田。
官道奔车气，经家煮枣烟。
穫人歌挃挃，公子骑翩翩。
旁舍末隠举，明秋愿有年。
次韵庭诲按秋课出城
作者：黄庭坚
朝代：宋

风鸣落意地，露著晚瓜田。官道奔车气，经家煮枣烟。穫人歌挃挃，公子骑翩翩。旁舍末隐举，明秋愿有年。
次韵庭诲按秋课出城
作者：黄庭坚
朝代：宋

风鸣落意地，露著晚瓜田。
官道奔车气，经家煮枣烟。
获人歌挃挃，公子骑翩翩。
旁舍末隐举，明秋愿有年。
次韵廖明略同吴明府白云亭宴集
作者：黄庭坚
朝代：宋

江静明花竹，山空响管弦。风生学士尘，云绕令君筵。百越余生聚，三吴远接连。庖霜刀落鱠，执玉酒明船。叶县飞来舄，壶公谪处天。酌时多暴谑，舞短更成妍。唯我孤登览，观诗未究宣。空余五字赏，文似两京然。医是肱三折，官当岁九迁。老夫看镜罢，衰白敢争先。
次韵廖明略同吴明府白云亭宴集
作者：黄庭坚
朝代：宋

江静明花竹，山空响管弦。风生学士麈，云绕令君筵。百越馀生聚，三吴远接连。庖霜刀落鲙，执玉酒明船。叶县飞来舄，壶公谪处天。酌时多暴谑，舞短更成妍。唯我孤登览，观诗未究宣。空馀五字赏，文似两京然。医是肱三折，官当岁九迁。老夫看镜罢，衰白敢争先。
次韵廖明略同吴明府白云亭宴集
作者：黄庭坚
朝代：宋

江静明花竹，山空响管絃。
风生学士麈，云绕令君筵。
百越余生聚，三吴远接连。
庖霜刀落鲙，执玉酒明船。
叶县飞来舄，壶公谪处天。
酌时多暴谑，舞短更成妍。
唯我孤登览，观诗未究宣。
空余五字赏，文似两京然。
医是肱三折，官当岁九迁。
老夫看镜罢，衰白敢争先。
次韵张仲谋过酺池寺斋
作者：黄庭坚
朝代：宋

十年醉锦幄，酴醾照金沙。攲眠春风底，不去留君家。是时应门儿，紫兰茁其芽。只今将弟妹，嬉戏牵羊车。忽书满窗纸，整整复斜斜。平生悲欢事，头绪乱如麻。苟禄无补报，几成来食嗟。喜君崇名节，青云似有涯。我梦江湖去，钓船刺芦花。江滨开园宅，畦蔗莳朵柤。梦惊如昨日，炊玉京困华。公来或藜羹，爱我不疵瑕。深念烦乡里，忍穷禁贷赊。夜谈帘幕冷，霜月动金蛇。即是桃李月，春虫语交加。我亦无酒饮，一室可盘蜗。要公共文字，朱墨勘舛差。非复少年日，声名取嫮姱。诸阮有二妙，能诗定自嘉。何时来煮饼，蟹眼试官茶。
次韵张仲谋过酺池寺斋
作者：黄庭坚
朝代：宋

十年醉锦幄，酴醾照金沙。敧眠春风底，不去留君家。是时应门儿，紫兰茁其芽。只今将弟妹，嬉戏牵羊车。忽书满窗纸，整整复斜斜。平生悲欢事，头绪乱如麻。苟禄无补报，几成来食嗟。喜君崇名节，青云似有涯。我梦江湖去，钓船刺芦花。江滨开园宅，畦蔗莳梨柤。梦惊如昨日，炊玉困京华。公来或藜羹，爱我不疵瑕。深念烦乡里，忍穷禁贷赊。夜谈帘幕冷，霜月动金蛇。即是桃李月，春虫语交加。我亦无酒饮，一室可盘蜗。要公共文字，朱墨勘舛差。非复少年日，声名取嫭姱。诸阮有二妙，能诗定自嘉。何时来煮饼，蟹眼试官茶。
次韵张仲谋过酺池寺斋
作者：黄庭坚
朝代：宋

十年醉锦幄，酴醾照金沙。
敧眠春风底，不去留君家。
是时应门儿，紫兰茁其芽。
只今将弟妹，嬉戏牵羊车。
忽书满窗纸，整整復斜斜。
平生悲欢事，头绪乱如麻。
苟禄无补报，几成来食嗟。
喜君崇名节，青云似有涯。
我梦江湖去，钓船刺芦花。
江滨开园宅，畦蔗莳梨柤。
梦惊如昨日，炊玉困京华。
公来或藜羹，爱我不疵瑕。
深念烦乡里，忍穷禁贷赊。
夜谈帘幕冷，霜月动金蛇。
即是桃李月，春虫语交加。
我亦无酒饮，一室可盘蜗。
要公共文字，朱墨勘舛差。
非復少年日，声名取嫮姱。
诸阮有二妙，能诗定自嘉。
何时来煮餠，蟹眼试官茶。
次韵张昌言给事喜雨
作者：黄庭坚
朝代：宋

三雨全清六合尘，诗翁喜雨句凌云。
垤漂战蚁余追北，柱击乖龙有裂文。
减去鲜肥忧玉食，徧宗河岳起炉熏。
圣功惠我丰年食，未有涓埃可报君。
次韵张昌言给事喜雨
作者：黄庭坚
朝代：宋

三雨全清六合尘，诗翁喜雨句凌云。垤漂战蚁余追北，柱击乖龙有裂文。减去鲜肥忧玉食，遍宗河岳起炉薰。圣功惠我丰年食，未有涓埃可报君。
次韵张昌言给事喜雨
作者：黄庭坚
朝代：宋

三雨全清六合尘，诗翁喜雨句凌云。垤漂战蚁馀追北，柱击乖龙有裂文。减去鲜肥忧玉食，遍宗河岳起炉薰。圣功惠我丰年食，未有涓埃可报君。
次韵张秘校喜雪三首
作者：黄庭坚
朝代：宋

满城楼观玉阑干，小雪晴时不共寒。
润到竹根肥腊笋，暖开蔬甲助春盘。
眼前多事观游少，胸次无忧酒量宽。
闻说压沙梨己动，会须鞭马蹋泥看。
次韵张秘校喜雪三首
作者：黄庭坚
朝代：宋

落月烟沙静渺然，好风吹雪下平田。琼瑶万里酒增价，桂玉一炊人少钱。学子已占秋食麦，广文何憾客无毡。睡余强起还诗债，腊里春初未隔年。
次韵张秘校喜雪三首
作者：黄庭坚
朝代：宋

落月烟沙静渺然，好风吹雪下平田。琼瑶万里酒增价，桂玉一炊人少钱。学子已占秋食麦，广文何憾客无毡。睡馀强起还诗债，腊里春初未隔年。巷深朋友稀来往，日晏儿童不扫除。雪里正当梅腊尽，民饥可待麦秋无。寒生短棹谁乘兴，光入疏棂我读书。官冷无人供美酒，何时却得步兵厨。满城楼观玉阑干，小雪晴时不共寒。润到竹根肥腊笋，暖开蔬甲助春盘。眼前多事观游少，胸次无忧酒量宽。闻说压沙梨已动，会须鞭马蹋泥看。
次韵张秘校喜雪三首·其一
作者：黄庭坚
朝代：宋

落月烟沙静渺然，好风吹雪下平田。
琼瑶万里酒增价，桂玉一炊人少钱。
学子已占秋食麦，广文何憾客无毡。
睡余强起还诗债，腊裏春初未隔年。
次韵张秘校喜雪三首·其一
作者：黄庭坚
朝代：宋

落月烟沙静渺然，好风吹雪下平田。琼瑶万里酒增价，桂玉一炊人少钱。学子已占秋食麦，广文何憾客无毡。睡馀强起还诗债，腊里春初未隔年。
次韵张秘校喜雪三首·其三
作者：黄庭坚
朝代：宋
体裁：古风

满城楼观玉阑干，小雪晴时不共寒。润到竹根肥腊笋，暖开蔬甲助春盘。眼前多事观游少，胸次无忧酒量宽。闻说压沙梨已动，会须鞭马蹋泥看。
次韵张秘校喜雪三首·其二
作者：黄庭坚
朝代：宋

巷深朋友稀来往，日晏儿童不扫除。
雪裏正当梅腊尽，民饥可待麦秋无。
寒生短棹谁乘兴，光入疏櫺我读书。
官冷无人供美酒，何时却得步兵厨。
次韵张秘校喜雪三首·其二
作者：黄庭坚
朝代：宋

巷深朋友稀来往，日晏儿童不扫除。雪里正当梅腊尽，民饥可待麦秋无。寒生短棹谁乘兴，光入疏棂我读书。官冷无人供美酒，何时却得步兵厨。
次韵张秘校喜雪三首以同心之言其臭如兰为韵寄李子先·其一
作者：黄庭坚
朝代：宋
体裁：古风

往日三语掾，解道将无同。我观李校书，超迈有古风。谈道屡入微，闭门长蒿蓬。谁能赏远韵，太守似安丰。
次韵张询斋中晚春
作者：黄庭坚
朝代：宋

学古编简残，怀人江湖永。非无车马客，心远境亦静。挽蔬夜雨畦，煮茗寒泉井。春去不窥园，黄鹂颇三请。立朝无物望，补外傥天幸。想乘沧浪船，濯发晞翠岭。
次韵张询斋中晚春
作者：黄庭坚
朝代：宋

学古编简残，怀人江湖永。非无车马客，心远境亦静。挽蔬夜雨畦，煮茗寒泉井。春去不窥园，黄鹂颇三请。立朝无物望，补外傥天幸。想乘沧浪船，濯发曦翠岭。
次韵张询斋中晚春
作者：黄庭坚
朝代：宋

学古编简残，怀人江湖永。
非无车马客，心远境亦静。
挽蔬夜雨畦，煮茗寒泉井。
春去不窥园，黄鹂颇三请。
立朝无物望，补外傥天幸。
想乘沧浪船，濯髮晞翠岭。
次韵徐仲车喜董元达访之作南郭篇四韵
作者：黄庭坚
朝代：宋
体裁：古风

董侯从军来，意望名不朽。款门拜徐公，在德不在酒。徐公虽避俗，对客辄粲然。耳不闻世事，时诵陶令篇。
次韵徐文将至国门见寄二首
作者：黄庭坚
朝代：宋

槐催举子作花黄，来食邯郸道上粱。便欲扫床悬麈尾，正愁喘月似灯光。
次韵徐文将至国门见寄二首
作者：黄庭坚
朝代：宋

槐催举子著花黄，来食邯郸道上粱。便欲扫床悬麈尾，正愁喘月似灯光。千头剖蚌明珠熟，百尺垂丝鲙缕长。柳下石门君有此，可能冲雪厌清凉。
次韵徐文将至国门见寄二首·其一
作者：黄庭坚
朝代：宋

槐催举子着花黄，来食邯郸道上粱。
便欲扫床悬麈尾，正愁喘月似灯光。
次韵徐文将至国门见寄二首·其一
作者：黄庭坚
朝代：宋

槐催举子著花黄，来食邯郸道上粱。便欲扫床悬麈尾，正愁喘月似灯光。
次韵徐文将至国门见寄二首·其二
作者：黄庭坚
朝代：宋

千头剖蚌明珠熟，百尺垂丝鲙缕长。柳下石门君有此，可能冲雪厌清凉。
次韵徐文将至国门见寄二首·其二
作者：黄庭坚
朝代：宋

千头剖蚌明珠熟，百尺垂丝鲙缕长。
柳下石门君有此，可能衝雪厌清凉。
次韵德孺惠贶秋字之句
作者：黄庭坚
朝代：宋
体裁：七言律诗

少日才华接贵游，老来忠义气横秋。未应白发如霜草，不见丹砂似箭头。顾我今成丧家狗，期君早作济川舟。汉家宗庙英灵在，定是寒儒浪自愁。
次韵德孺惠贶秋字之句
作者：黄庭坚
朝代：宋

少日才华接贵游，老来忠义气横秋。
未应白髮如霜草，不见丹砂似箭头。
顾我今成丧家狗，期君早作济川舟。
汉家宗庙英灵在，定是寒儒浪自愁。
次韵德孺感兴二首
作者：黄庭坚
朝代：宋

于此吾忘我，从谁尺直寻。事来千万种，人有两三心。自守藩篱小，犹能井臼任。过时虽不采，吾与菊花斟。眼前尝废忘，事往更追寻。爱酒陶元亮，著书王仲任。寒蒲虽有节，枯木已无心。客至还须饮，逢欢起自斟。
次韵德孺感兴二首·其一
作者：黄庭坚
朝代：宋
体裁：五言律诗

于此吾忘我，从谁尺直寻。事来千万种，人有两三心。自守藩篱小，犹能井臼任。过时虽不采，吾与菊花斟。
次韵德孺感兴二首·其二
作者：黄庭坚
朝代：宋

眼前尝废忘，事往更追寻。
爱酒陶元亮，着书王仲任。
寒蒲虽有节，枯木已无心。
客至还须饮，逢欢起自斟。
次韵德孺感兴二首·其二
作者：黄庭坚
朝代：宋
体裁：五言律诗

眼前尝废忘，事往更追寻。爱酒陶元亮，著书王仲任。寒蒲虽有节，枯木已无心。客至还须饮，逢欢起自斟。
次韵德孺新居病起
作者：黄庭坚
朝代：宋

潭潭经略府，寂寂闭门居。京洛圣贤宅，江湖鱼鳖潴。官如一梦觉，话胜十年书。稍喜过从近，扶筇不驾车。
次韵德孺新居病起
作者：黄庭坚
朝代：宋

潭潭经略府，寂寂闭门居。京洛圣贤宅，江湖鱼鳖瀦。官如一梦觉，话胜十年书。稍喜过从近，扶筇不驾车。
次韵德孺新居病起
作者：黄庭坚
朝代：宋

潭潭经略府，寂寂闭门居。
京洛圣贤宅，江湖鱼鼈潴。
官如一梦觉，话胜十年书。
稍喜过从近，扶筇不驾车。
次韵惜范生
作者：黄庭坚
朝代：宋
体裁：古风

范侯躯干小，实有四海心。稍臞疑内热，不怒见勇沉。沽玉市无价，汲泉井方深。得失有毫末，明年斧可寻。
次韵感春五首
作者：黄庭坚
朝代：宋

张癸脱朝衣，儿褐多纯绿。
闻道无米舂，煮术学辟谷。
官吏但索钱，诏书哀惸独。
东方九尺长，不得侏儒禄。
屋中声鹅雁，日暮搅心曲。
穷巷无桃李，縕袍非春服。
我吟白驹诗，知君在空谷。
次韵感春五首
作者：黄庭坚
朝代：宋

我与子桑友，既往雨弥旬。交情未曾改，天地忽趋新。东风无行迹，佳气满城闉。麦苗生陂陇，叹息不食陈。谁能裹饭来，定是寂寞人。一曲古流水，试拂弦上尘。古木少生意，轮囷卧河滨。惭愧桃与李，相随见阳春。张侯脱朝衣，儿褐多纯绿。闻道无米舂，煮朮学辟谷。官吏但索钱，诏书哀茕独。东方九尺长，不得侏儒禄。屋中声鹅雁，日暮搅心曲。穷巷无桃李，缊袍非春服。我吟白驹诗，知君在空谷。祁寒不可怨，天道自平分。及尔春风来，四肢有馀温。丈夫力如虎，为人行灌园。椒兰工壅蔽，未可怨芳荪。寒鱼守穷辙，蒙呴一沫恩。一朝被湔祓，吹毛见瘢痕。鸟声春渐长，烟雨春薄暮。风光不长妍，如客暂时寓。芸芸物争时，天地有常度。我行睹大河，黄流日东骛。喟然欲乘桴，莽不见洲渚。张侯但饮酒，无用恨羁旅。十年富贵子，今作一丘土。茶如鹰爪拳，汤作蟹眼煎。时邀草玄客，晴明坐南轩。笑谈非世故，独立万物先。春风引车马，隐隐何阗阗。高盖相摩戛，骑奴争道喧。吾人抚荣观，燕处自超然。城中百年木，有鹊巢其颠。鸤鸠来相宅，日暮更谋迁。
次韵感春五首
作者：黄庭坚
朝代：宋

茶如鹰爪拳，汤作蟹眼煎。
时邀草玄客，晴明坐南轩。
笑谈非世故，独立万物先。
春风引车马，隐隐何阗阗。
高盖相摩戛，骑奴争道喧。
吾人抚荣观，燕处自超然。
城中百年木，有鹊巢其颠。
鳲鸠来相宅，日暮更谋迁。
次韵感春五首·其一
作者：黄庭坚
朝代：宋

我与子桑友，既往雨弥旬。交情未曾改，天地忽趋新。东风无行迹，佳气满城闉。麦苗生陂陇，叹息不食陈。谁能裹饭来，定是寂寞人。一曲古流水，试拂弦上尘。古木少生意，轮囷卧河滨。惭愧桃与李，相随见阳春。
次韵感春五首·其一
作者：黄庭坚
朝代：宋

我与子桑友，既往雨弥旬。
交情未曾改，天地忽趋新。
东风无行迹，佳气满城闉。
麦苗生陂陇，叹息不食陈。
谁能裹饭来，定是寂寞人。
一曲古流水，试拂絃上尘。
古木少生意，轮囷卧河滨。
惭愧桃与李，相随见阳春。
次韵感春五首·其三
作者：黄庭坚
朝代：宋

祁寒不可怨，天道自平分。
及尔春风来，四肢有余温。
丈夫力如虎，为人行灌园。
椒兰工壅蔽，未可怨芳荪。
寒鱼守穷辙，蒙呴一沫恩。
一朝被湔祓，吹毛见瘢痕。
次韵感春五首·其三
作者：黄庭坚
朝代：宋

祁寒不可怨，天道自平分。及尔春风来，四肢有馀温。丈夫力如虎，为人行灌园。椒兰工壅蔽，未可怨芳荪。寒鱼守穷辙，蒙呴一沫恩。一朝被湔祓，吹毛见瘢痕。
次韵感春五首·其二
作者：黄庭坚
朝代：宋

张侯脱朝衣，儿褐多纯绿。
闻道无米舂，煮朮学辟谷。
官吏但索钱，诏书哀惸独。
东方九尺长，不得侏儒禄。
屋中声鹅雁，日暮搅心曲。
穷巷无桃李，缊袍非春服。
我吟白驹诗，知君在空谷。
次韵感春五首·其二
作者：黄庭坚
朝代：宋

张侯脱朝衣，儿褐多纯绿。闻道无米舂，煮朮学辟谷。官吏但索钱，诏书哀茕独。东方九尺长，不得侏儒禄。屋中声鹅雁，日暮搅心曲。穷巷无桃李，缊袍非春服。我吟白驹诗，知君在空谷。
次韵感春五首·其五
作者：黄庭坚
朝代：宋

茶如鹰爪拳，汤作蟹眼煎。时邀草玄客，晴明坐南轩。笑谈非世故，独立万物先。春风引车马，隐隐何阗阗。高盖相摩戛，骑奴争道喧。吾人抚荣观，燕处自超然。城中百年木，有鹊巢其颠。鸤鸠来相宅，日暮更谋迁。
次韵感春五首·其五
作者：黄庭坚
朝代：宋

茶如鹰爪拳，汤作蟹眼煎。
时邀草玄客，晴明坐南轩。
笑谈非世故，独立万物先。
春风引车马，隠隠何阗阗。
高盖相摩戛，骑奴争道喧。
吾人抚荣观，燕处自超然。
城中百年木，有鹊巢其颠。
鸤鸠来相宅，日暮更谋迁。
次韵感春五首·其四
作者：黄庭坚
朝代：宋
体裁：古风

鸟声春渐长，烟雨春薄暮。风光不长妍，如客暂时寓。芸芸物争时，天地有常度。我行睹大河，黄流日东骛。喟然欲乘桴，莽不见洲渚。张侯但饮酒，无用恨羁旅。十年富贵子，今作一丘土。
次韵戏答彦和
作者：黄庭坚
朝代：宋

本不因循老镜春，江湖归去作閒人。
天于万物定贫我，智效一官全为亲。
布袋形骸增碨磊，锦囊诗句媿清新。
杜门绝俗无行迹，相忆犹当遣化身。
次韵戏答彦和
作者：黄庭坚
朝代：宋

本不因循老镜春，江湖归去作閒人。天于万物定贫我，智效一官全为亲。布袋形骸增碨磊，锦囊诗句愧清新。杜门绝俗无行迹，相忆犹当遣化身。
次韵戏答彦和
作者：黄庭坚
朝代：宋

本不因循老镜春，江湖归去作闲人。
天于万物定贫我，智效一官全为亲。
布袋形骸增碨磊，锦囊诗句媿清新。
杜门绝俗无行迹，相忆犹当遣化身。
次韵文安国纪梦
作者：黄庭坚
朝代：宋
体裁：七言律诗

道人偶许俗人知，法喜非妻解养儿。夜久金茎添沆瀣，室虚璧月映琉璃。远来醉侠匆匆去，近出诗仙句句奇。独怪区区践绳墨，相逢未省角巾敧。
次韵文少激祈雨有感
作者：黄庭坚
朝代：宋

穷儒忧乐与民同，何况朱轮职劝农。终日虀盐供一饭，几时肤寸冒千峰。未须丘垤占鸣鹳，只要朝廷起卧龙。从此滂沱徧枯槁，爱民天子似仁宗。
次韵文少激祈雨有感
作者：黄庭坚
朝代：宋

穷儒忧乐与民同，何况朱轮职劝农。终日齑盐供一饭，几时肤寸冒千峰。未须丘垤占鸣鹳，只要朝廷起卧龙。从此滂沱遍枯槁，爱民天子似仁宗。
次韵文潜
作者：黄庭坚
朝代：宋

武昌赤壁吊周郎，寒溪西山寻漫浪。忽闻天上故人来，呼船凌江不待饷。我瞻高明少吐气，君亦欢喜失微恙。年来鬼崇覆三豪，词林根柢颇摇荡。天生大材竟何用，只与千古拜图像。张侯文章殊不病，历险心胆原自壮。汀洲源雁未安集，风雪牖户当塞向。有人出手办兹事，正可隐几穷诸妄。经行东坡眠食地，拂拭宝墨生楚怆。水清石见君所知，此是吾家秘密藏。
次韵文潜
作者：黄庭坚
朝代：宋

武昌赤壁吊周郎，寒溪西山寻漫浪。忽闻天上故人来，呼船凌江不待饷。我瞻高明少吐气，君亦欢喜失微恙。年来鬼祟覆三豪，词林根柢颇摇荡。天生大材竟何用，只与千古拜图像。张侯文章殊不病，历险心胆原自壮。汀洲鸿雁未安集，风雪牖户当塞向。有人出手办兹事，正可隐几穷诸妄。经行东坡眠食地，拂拭宝墨生楚怆。水清石见君所知，此是吾家秘密藏。
次韵文潜
作者：黄庭坚
朝代：宋

武昌赤壁弔周郎，寒溪西山寻漫浪。
忽闻天上故人来，呼船凌江不待饷。
我瞻高明少吐气，君亦欢喜失微恙。
年来鬼祟覆三豪，词林根柢颇摇荡。
天生大材竟何用，只与千古拜图像。
张侯文章殊不病，历险心胆原自壮。
汀洲鸿雁未安集，风雪牖户当塞向。
有人出手办兹事，正可隠几穷诸妄。
经行东坡眠食地，拂拭宝墨生楚怆。
水清石见君所知，此是吾家秘密藏。
次韵文潜休沐不出二首
作者：黄庭坚
朝代：宋

与世自少味，闭关非有心。
戎葵一笑粲，露井百尺深。
著书洒风雨，枯笔束如林。
苏公叹妙墨，逼人太駸駸。
次韵文潜休沐不出二首
作者：黄庭坚
朝代：宋

风尘车马逐，得失两关心。
惟有张仲蔚，门前蓬藋深。
自公及归沐，毕愿诗书林。
墙东作瘦马，万里气駸駸。
次韵文潜休沐不出二首
作者：黄庭坚
朝代：宋

风尘车马逐，得失两关心。惟有张仲蔚，门前蓬藋深。自公及归沐，毕愿诗书林。墙东作瘦马，万里气骎骎。与世自少味，闭关非有心。戎葵一笑粲，露井百尺深。著书洒风雨，枯笔束如林。苏公叹妙墨，逼人太骎骎。
次韵文潜休沐不出二首·其一
作者：黄庭坚
朝代：宋
体裁：古风

风尘车马逐，得失两关心。惟有张仲蔚，门前蓬藋深。自公及归沐，毕愿诗书林。墙东作瘦马，万里气骎骎。
次韵文潜休沐不出二首·其二
作者：黄庭坚
朝代：宋

与世自少味，闭关非有心。
戎葵一笑粲，露井百尺深。
着书洒风雨，枯笔束如林。
苏公叹妙墨，逼人太骎骎。
次韵文潜休沐不出二首·其二
作者：黄庭坚
朝代：宋

与世自少味，闭关非有心。戎葵一笑粲，露井百尺深。著书洒风雨，枯笔束如林。苏公叹妙墨，逼人太骎骎。
次韵文潜同游王舍人园
作者：黄庭坚
朝代：宋
体裁：古风

移竹淇园下，买花洛水阳。风烟二十年，花竹可迷藏。九衢流车马，相值各匆忙。岂有道边宅，静居如宝坊。幅巾延客酒，妙歌小红裳。主人有班缀，衣拂御炉香。常恐鷤鴂鸣，百草为不芳。故作龟曳尾，颇深漆园方。初开蜗牛庐，中置师子床。买田宛丘间，江汉起滥觞。今此百亩宫，冬温夏清凉。身閒阅世故，宇静发天光。安肯声利场，牵黄臂老苍。张侯笔瑞世，三秀丽斋房。作诗盛推赏，明珠计斛量。扫花坐晚吹，妙语益难忘。重游樊素病，捧心不能妆。来日犹可追，听我歌楚狂。
次韵文潜同游王舍人园
作者：黄庭坚
朝代：宋

移竹淇园下，买花洛水阳。风烟二十年，花竹可迷藏。九衢流车马，相值各匆忙。岂有道边宅，静居如宝坊。幅巾延客酒，妙歌小红裳。主人有班缀，衣拂御炉香。常恐鷤鴂鸣，百草为不芳。故作龟曳尾，颇深漆园方。初开蜗牛庐，中置师子床。买田宛丘间，江汉起滥觞。今此百亩宫，冬温夏清凉。身闲阅世故，宇静发天光。安肯声利场，牵黄臂老苍。张侯笔瑞世，三秀丽斋房。作诗盛推赏，明珠计斛量。扫花坐晚吹，妙语益难忘。重游樊素病，捧心不能妆。来日犹可追，听我歌楚狂。
次韵文潜立春日三绝句
作者：黄庭坚
朝代：宋

眇然今日望欧梅，已发黄州首更回。试问淮南风月主，新年桃李为谁开。谁怜旧日青钱选，不立春风玉笋班。传得黄州新句法，老夫端欲把降幡。江山也似随春动，花柳真成触眼新。清浊尽须归瓮蚁，吉凶更莫问波臣。
次韵文潜立春日三绝句·其一
作者：黄庭坚
朝代：宋
体裁：七言绝句

眇然今日望欧梅，已发黄州首更回。试问淮南风月主，新年桃李为谁开。
次韵文潜立春日三绝句·其三
作者：黄庭坚
朝代：宋
体裁：七言绝句

江山也似随春动，花柳真成触眼新。清浊尽须归瓮蚁，吉凶更莫问波臣。
次韵文潜立春日三绝句·其二
作者：黄庭坚
朝代：宋
体裁：七言绝句

谁怜旧日青钱选，不立春风玉笋班。传得黄州新句法，老夫端欲把降幡。
次韵斌老冬至书怀示子舟篇末见及之作因以赠
作者：黄庭坚
朝代：宋

二宗性清真，俱抱岁寒节。
常思风云会，为国奋忠烈。
道方沧波穨，位有豺虎窃。
夫妇相鱼肉，关中一丈雪。
北风夜涔涔，竹枯松柏折。
泰来拔茅连，井收寒泉冽。
天地复其所，我辈皆慰惬。
何为对樽壼，似见小敌怯。
大宗垂紫髯，贵气已森列。
小宗新换骨，健啖颇腴悦。
昨宵连环梦，秣马待明发。
寒日一线长，把酒相喻说。
人生但安乐，逢世无巧拙。
斑衣戏亲庭，不作经年别。
犹有未归心，远寄丁香结。
次韵斌老冬至书怀示子舟篇末见及之作因以赠子舟归
作者：黄庭坚
朝代：宋

二宗性清真，俱抱岁寒节。
常思风云会，为国奋忠烈。
道方沧波穨，位有豺虎窃。
夫妇相鱼肉，关中一丈雪。
北风夜涔涔，竹枯松栢折。
泰来拔茅连，井收寒泉冽。
天地復其所，我辈皆慰惬。
何为对樽壶，似见小敌怯。
大宗垂紫髯，贵气已森列。
小宗新换骨，健啖颇腴悦。
昨宵连环梦，秣马待明发。
寒日一线长，把酒相喻说。
人生但安乐，逢世无巧拙。
斑衣戏亲庭，不作经年别。
犹有未归心，远寄丁香结。
次韵斌老冬至书怀示子舟篇末见及之作因以赠子舟归
作者：黄庭坚
朝代：宋

二宗性清真，俱抱岁寒节。常思风云会，为国奋忠烈。道方沧波颓，位有豺虎窃。夫妇相鱼肉，关中一丈雪。北风夜涔涔，竹枯松柏折。泰来拔茅连，井收寒泉冽。天地复其所，我辈皆慰惬。何为对樽壶，似见小敌怯。大宗垂紫髯，贵气已森列。小宗新换骨，健啖颇腴悦。昨宵连环梦，秣马待明发。寒日一线长，把酒相喻说。人生但安乐，逢世无巧拙。斑衣戏亲庭，不作经年别。犹有未归心，远寄丁香结。
次韵无咎阎子常携琴八村
作者：黄庭坚
朝代：宋

士寒饿，古犹今，向来亦有子桑琴。
倚楹啸歌非寓淫，伯牙山高水深深，万世丘垄一知音。
阎君七弦抱幽独，晁子为之梁父吟。
天寒终纬悲向壁，秋高风露声入林。
冷丝枯木拂珠网，十指乃能写人心。
村村击鼓如鸣鼍，豆田见角谷成螺。
岁丰寒士亦把酒，满眼飣餖梨枣多。
晁家公子屡经过，笑谈与世殊臼科。
文章落落映晁董，诗句往往妙阴何。
阎夫子，勿谓知人难，使琴抑怨久不和。
明光昼开九门肃，不令高才牛下歌。
次韵无咎阎子常携琴八村
作者：黄庭坚
朝代：宋

士寒饿，古犹今，向来亦有子桑琴。倚楹啸歌非寓淫，伯牙山高水深深，万世丘垄一知音。阎君七弦抱幽独，晁子为之梁父吟。天寒络纬悲向壁，秋高风露声入林。冷丝枯木拂珠网，十指乃能写人心。村村击鼓如鸣鼍，豆田见角谷成螺。岁丰寒士亦把酒，满眼饤饾梨枣多。晁家公子屡经过，笑谈与世殊臼科。文章落落映晁董，诗句往往妙阴何。阎夫子，勿谓知人难，使琴抑怨久不和。明光昼开九门肃，不令高才牛下歌。
次韵无咎阎子常携琴八村
作者：黄庭坚
朝代：宋

士寒饿，古犹今，向来亦有子桑琴。
倚楹啸歌非寓淫，伯牙山高水深深，万世丘垄一知音。
阎君七絃抱幽独，晁子为之梁父吟。
天寒络纬悲向壁，秋高风露声入林。
冷丝枯木拂珠网，十指乃能写人心。
村村击鼓如鸣鼍，豆田见角谷成螺。
岁丰寒士亦把酒，满眼饤饾梨枣多。
晁家公子屡经过，笑谈与世殊臼科。
文章落落映晁董，诗句往往妙阴何。
阎夫子，勿谓知人难，使琴抑怨久不和。
明光昼开九门肃，不令高才牛下歌。
次韵时进叔二十六韵
作者：黄庭坚
朝代：宋

时子河上园，竹间开栋宇。大儿胜衣冠，小儿丰颊辅。嫁女与朱公，伏腊可称举。发疏虽苍浪，齿嚼未龃龉。鸡栖牛羊下，各自有室处。四墙规摹小，易守若滕莒。舍前花木深，春物丽观睹。舍后曲池蛙，斋堂风月苦。此岂不足欤，叹岁不我与。客宦孤云耳，未知秦吴楚。向来千驷公，果愧一丘土。宁当损轩昂，聊欲效俯伛。时子听然笑，吾已悟仓鼠。少犹守章句，晚实爱农圃。鹊巢最知风，蚁穴识阴雨。世网事谙委，醉乡俗淳古。坐忘两家说，肉坚与肠腐。酒至即使倾，客来敢辞窭。时邀五柳陶，共过三径诩。往在少年场，豪气压颍汝。借令今尚尔，真复难共语。稍知怜曲糵，渐解等灉濋。朋友半山阿，光阴共行旅。人故义当亲，衣故义当补。飞凫王令尹，期我向君所。君为拂眠床，淹留暮城阻。
次韵时进叔二十六韵
作者：黄庭坚
朝代：宋

时子河上园，竹间开栋宇。大儿胜衣冠，小儿丰颊辅。嫁女与朱公，伏腊可称举。发疏虽苍浪，齿嚼未龃龉。鸡栖牛羊下，各自有室处。四墙规摹小，易守若滕莒。舍前花木深，春物丽观睹。舍後曲池蛙，斋堂风月苦。此岂不足欤，叹岁不我与。客宦孤云耳，未知秦吴楚。向来千驷公，果媿一丘土。宁当损轩昂，聊欲效俯伛。时子听然笑，吾已悟仓鼠。少犹守章句，晚实爱农圃。鹊巢最知风，蚁穴识阴雨。世网事谙委，醉乡俗淳古。坐忘两家说，肉坚与肠腐。酒至即使倾，客来敢辞窭。时邀五柳陶，共过三径诩。往在少年场，豪气压颍汝。借令今尚尔，真复难共语。稍知怜麴蘖，渐解等灉濋。朋友半山阿，光阴共行旅。人故义当亲，衣故义当补。飞凫王令尹，期我向君所。君为拂眠床，淹留暮城阻。
次韵时进叔二十六韵
作者：黄庭坚
朝代：宋

时子河上园，竹间开栋宇。
大儿胜衣冠，小儿丰颊辅。
嫁女与朱公，伏腊可称举。
髮疏虽苍浪，齿嚼未龃龉。
鸡栖牛羊下，各自有室处。
四墙规摹小，易守若滕莒。
舍前花木深，春物丽观睹。
舍后曲池蛙，斋堂风月苦。
此岂不足欤，叹岁不我与。
客宦孤云耳，未知秦吴楚。
向来千驷公，果媿一丘土。
宁当损轩昂，聊欲效俯伛。
时子听然笑，吾已悟仓鼠。
少犹守章句，晚实爱农圃。
鹊巢最知风，蚁穴识阴雨。
世网事谙委，醉乡俗淳古。
坐忘两家说，肉坚与肠腐。
酒至即使倾，客来敢辞窭。
时邀五柳陶，共过三径诩。
往在少年场，豪气压颍汝。
借令今尚尔，真復难共语。
稍知怜曲糵，渐解等灉濋。
朋友半山阿，光阴共行旅。
人故义当亲，衣故义当补。
飞鳬王令尹，期我向君所。
君为拂眠床，淹留暮城阻。
次韵春游别说道二首
作者：黄庭坚
朝代：宋

愁眼看春色，城西醉梦中。柳分榆荚翠，桃上竹梢红。燕湿社翁雨，莺啼花信风。别离感贫贱，殷子正书空。青春倚江阁，万象客愁中。江水不胜绿，檐花无赖红。攲斜半帘日，留滞一帆风。携手离筵上，清樽不易空。
次韵春游别说道二首
作者：黄庭坚
朝代：宋

青春倚江阁，万象客愁中。江水不胜绿，檐花无赖红。欹斜半帘日，留滞一帆风。携手离筵上，清樽不易空。
次韵春游别说道二首·其一
作者：黄庭坚
朝代：宋

愁眼看春色，城西醉梦中。柳分榆荚翠，桃上竹梢红。燕湿社翁雨，莺啼花信风。别离感贫贱，殷子正书空。
次韵春游别说道二首·其一
作者：黄庭坚
朝代：宋

愁眼看春色，城西醉梦中。
柳分榆荚翠，桃上竹梢红。
燕湿社翁雨，鶑啼花信风。
别离感贫贱，殷子正书空。
次韵春游别说道二首·其二
作者：黄庭坚
朝代：宋

青春倚江阁，万象客愁中。江水不胜绿，檐花无赖红。攲斜半帘日，留滞一帆风。携手离筵上，清樽不易空。
次韵春游别说道二首·其二
作者：黄庭坚
朝代：宋

青春倚江阁，万象客愁中。
江水不胜绿，檐花无頼红。
欹斜半帘日，留滞一帆风。
携手离筵上，清樽不易空。
次韵晁元忠西归十首
作者：黄庭坚
朝代：宋

怨句识之推，商歌知甯戚。
我占晁氏贤，乃在赋行役。
同游羿彀中，傥免非尔力。
滔滔今如此，去邦将安适。
次韵晁元忠西归十首
作者：黄庭坚
朝代：宋

我田失耕耘，岁暮拾枯萁。枯萁不可食，日晏抱长饥。猛虎依山林，眼有百步威。一从梁鸯食，风月何时归。圣莫如东家，长年困行路。公养为淹留，岂不以食故。林薄鸟迁巢，水寒鱼不聚。孤士似无家，转蓬何由住。前有熊罴咆，后有虎豹号。已出涧谷底，更陟山阪高。五日一并食，十年一缊袍。未知归宿处，岂惮鞍马劳。丽姬封人子，弄影爱朝日。晋国始得之，泣涕甘首疾。忧危与安乐，一生谁能必。同床食刍豢，乃悔沾襟失。怨句识之推，商歌知宁戚。我占晁氏贤，乃在赋行役。同游羿彀中，傥免非尔力。滔滔今如此，去邦将安适。热避恶木阴，渴辞盗泉水。曾回胜母车，不落抱玉泪。晁氏猛虎行，皦皦壮士意。人生高唐观，有情何能已。腰垂九井璜，耳著明月珰。兰荪结襟带，芰荷制衣裳。其人虽甚远，其室大道傍。当身不著意，千载永相望。风雨去家行，手龟面黧黑。屠龙非世资，学问求自得。我思脊令诗，同飞复同息。兄弟无相远，急难要羽翼。人言贫在家，殊胜富作客。鸡栖牛羊下，君子亦安息。千里求明师，赢粮从事役。学问非物外，室虚生纯白。开田望食麦，春陇无秀色。深耕不偿勤，牛耳徒湿湿。丰凶谁主张，坐令愁煎迫。河清会有时，得酒洒胸臆。
次韵晁元忠西归十首
作者：黄庭坚
朝代：宋

腰垂九井璜，耳著明月璫。
兰荪结襟带，芰荷制衣裳。
其人虽甚远，其室大道傍。
当身不著意，千载永相望。
次韵晁元忠西归十首·其一
作者：黄庭坚
朝代：宋
体裁：古风

我田失耕耘，岁暮拾枯萁。枯萁不可食，日晏抱长饥。猛虎依山林，眼有百步威。一从梁鸯食，风月何时归。
次韵晁元忠西归十首·其七
作者：黄庭坚
朝代：宋

腰垂九井璜，耳着明月珰。
兰荪结襟带，芰荷制衣裳。
其人虽甚远，其室大道傍。
当身不着意，千载永相望。
次韵晁元忠西归十首·其七
作者：黄庭坚
朝代：宋

腰垂九井璜，耳著明月珰。兰荪结襟带，芰荷制衣裳。其人虽甚远，其室大道傍。当身不著意，千载永相望。
次韵晁元忠西归十首·其三
作者：黄庭坚
朝代：宋

前有熊罴咆，后有虎豹号。
已出涧谷底，更陟山阪高。
五日一併食，十年一缊袍。
未知归宿处，岂惮鞍马劳。
次韵晁元忠西归十首·其三
作者：黄庭坚
朝代：宋

前有熊罴咆，后有虎豹号。已出涧谷底，更陟山阪高。五日一并食，十年一缊袍。未知归宿处，岂惮鞍马劳。
次韵晁元忠西归十首·其九
作者：黄庭坚
朝代：宋
体裁：古风

人言贫在家，殊胜富作客。鸡栖牛羊下，君子亦安息。千里求明师，赢粮从事役。学问非物外，室虚生纯白。
次韵晁元忠西归十首·其二
作者：黄庭坚
朝代：宋
体裁：古风

圣莫如东家，长年困行路。公养为淹留，岂不以食故。林薄鸟迁巢，水寒鱼不聚。孤士似无家，转蓬何由住。
次韵晁元忠西归十首·其五
作者：黄庭坚
朝代：宋
体裁：古风

怨句识之推，商歌知宁戚。我占晁氏贤，乃在赋行役。同游羿彀中，傥免非尔力。滔滔今如此，去邦将安适。
次韵晁元忠西归十首·其八
作者：黄庭坚
朝代：宋

风雨去家行，手龟面黧黑。屠龙非世资，学问求自得。我思脊令诗，同飞复同息。兄弟无相远，急难要羽翼。
次韵晁元忠西归十首·其八
作者：黄庭坚
朝代：宋

风雨去家行，手龟面黧黑。
屠龙非世资，学问求自得。
我思脊令诗，同飞復同息。
兄弟无相远，急难要羽翼。
次韵晁元忠西归十首·其六
作者：黄庭坚
朝代：宋
体裁：古风

热避恶木阴，渴辞盗泉水。曾回胜母车，不落抱玉泪。晁氏猛虎行，皦皦壮士意。人生高唐观，有情何能已。
次韵晁元忠西归十首·其十
作者：黄庭坚
朝代：宋
体裁：古风

开田望食麦，春陇无秀色。深耕不偿勤，牛耳徒湿湿。丰凶谁主张，坐令愁煎迫。河清会有时，得酒洒胸臆。
次韵晁元忠西归十首·其四
作者：黄庭坚
朝代：宋
体裁：古风

丽姬封人子，弄影爱朝日。晋国始得之，泣涕甘首疾。忧危与安乐，一生谁能必。同床食刍豢，乃悔沾襟失。
次韵晁补之廖正一赠答诗
作者：黄庭坚
朝代：宋

晁子抱材耕谷口，世有高贤践台斗。顷随计吏西入关，关夫数日传车还。封侯半属妄校尉，射虎猛将犹行间。无因自致青云上，浪说诸公见嗟赏。骥伏盐车不称情，轻裘肥马凤凰城。归来作诗谢同列，句与桃李争春荣。十年山林廖居士，今随诏书称举子。文章宏丽学西京，新有诗声似侯喜。君不见古来良为知音难，绝弦不为时人弹。已喜琼枝在我侧，更恨桂树无由攀。千里风期初不隔，独怜形迹滞河山。
次韵晁补之廖正一赠答诗
作者：黄庭坚
朝代：宋

晁子抱材耕谷口，世有高贤践台斗。
顷随计吏西入关，关夫数日传车还。
封侯半属妄校尉，射虎猛将犹行间。
无因自致青云上，浪说诸公见嗟赏。
骥伏盐车不称情，轻裘肥马凤凰城。
归来作诗谢同列，句与桃李争春荣。
十年山林廖居士，今随诏书称举子。
文章宏丽学西京，新有诗声似侯喜。
君不见古来良为知音难，绝絃不为时人弹。
已喜琼枝在我侧，更恨桂树无由攀。
千里风期初不隔，独怜形迹滞河山。
次韵晋之五丈赏压沙寺梨花
作者：黄庭坚
朝代：宋
体裁：古风

沙头十日春，当日谁手种。风飘香未改，雪压枝自重。看花思食实，知味少人共。霜降百工休，把酒约宽纵。
次韵景珍酴醾
作者：黄庭坚
朝代：宋

莫惜金钱买玉英，担头春老过清明。天香国艳不著意，诗社酒徒空得名。及此一时须痛饮，已拚三日作狂酲。濠州园里都开尽，肠断萧萧雨打声。
次韵景珍酴醾
作者：黄庭坚
朝代：宋

莫惜金钱买玉英，担头春老过清明。
天香国艷不着意，诗社酒徒空得名。
及此一时须痛饮，已拚三日作狂酲。
濠州园裏都开尽，肠断萧萧雨打声。
次韵曾子开舍人游藉田载荷花归
作者：黄庭坚
朝代：宋

维王调玉烛，时夏雨我田。壁挂苍龙骨，溜渠故溅溅。三推劝根本，百谷收皂坚。官司极斋明，崇丘见升烟。系马西门柳，忆听去夏蝉。剥芡珠走盘，钓鱼柳贯鲜。扫堂延枕簟，公子气翩翩。自尔欲继往，阻心如壅泉。紫微乐暇日，披襟咏风涟。红妆倚荷盖，水镜写明蠲。美物亦有实，剪房助加笾。珠宫紫贝阙，足此水府仙。郁郁冠盖宅，追奔易彫年。能从物外赏，真是区中贤。仍闻载后乘，笼烛照婵娟。
次韵曾子开舍人游藉田载荷花归
作者：黄庭坚
朝代：宋

维王调玉烛，时夏雨我田。
壁挂苍龙骨，溜渠故溅溅。
三推劝根本，百谷收皂坚。
官司极斋明，崇丘见升烟。
系马西门柳，忆听去夏蝉。
剥芡珠走盘，钓鱼柳贯鲜。
扫堂延枕簟，公子气翩翩。
自尔欲继往，阻心如壅泉。
紫微乐暇日，披襟咏风涟。
红妆倚荷盖，水镜写明蠲。
美物亦有实，剪房助加笾。
珠宫紫贝阙，足此水府仙。
郁郁冠盖宅，追奔易雕年。
能从物外赏，真是区中贤。
仍闻载後乘，笼烛照婵娟。
次韵曾子开舍人游藉田载荷花归
作者：黄庭坚
朝代：宋

维王调玉烛，时夏雨我田。
壁挂苍龙骨，溜渠故溅溅。
三推劝根本，百谷收皂坚。
官司极斋明，崇丘见升烟。
繫马西门柳，忆听去夏蝉。
剥芡珠走盘，钓鱼柳贯鲜。
扫堂延枕簟，公子气翩翩。
自尔欲继往，阻心如壅泉。
紫微乐暇日，披襟咏风涟。
红妆倚荷盖，水镜写明蠲。
美物亦有实，剪房助加笾。
珠宫紫贝阙，足此水府仙。
鬰鬰冠盖宅，追奔易雕年。
能从物外赏，真是区中贤。
仍闻载后乘，笼烛照婵娟。
次韵曾都曹喜雨
作者：黄庭坚
朝代：宋

水旱国代有，人神理本通。
偏雩祠小大，敢指蜺雌雄。
地厌焚惔极，天回顾盼中。
蛟龙起乖卧，星斗晦澄空。
云挟雷声走，江翻电脚红。
宠光归稼穑，滴沥在梧桐。
詖讼犹相及，时霖恐未丰。
洁斋蕲得岁，同病托诸公。
次韵曾都曹喜雨
作者：黄庭坚
朝代：宋

水旱国代有，人神理本通。
徧雩祠小大，敢指蜺雌雄。
地厌焚惔极，天回顾盼中。
蛟龙起乖卧，星斗晦澄空。
云挟雷声走，江翻电脚红。
宠光归稼穑，滴沥在梧桐。
诐讼犹相及，时霖恐未丰。
洁斋蕲得岁，同病託诸公。
次韵曾都曹喜雨
作者：黄庭坚
朝代：宋

水旱国代有，人神理本通。遍雩祠小大，敢指蜺雌雄。地厌焚惔极，天回顾盼中。蛟龙起乖卧，星斗晦澄空。云挟雷声走，江翻电脚红。宠光归稼穑，滴沥在梧桐。诐讼犹相及，时霖恐未丰。洁斋蕲得岁，同病托诸公。
次韵李之纯少监惠砚
作者：黄庭坚
朝代：宋

黄公山下黄鸡秋，持节恤刑曾少休。小人负弩得开道，扫叶张饮林岩幽。相传有石非地产，列仙持来自罗浮。酒酣步出云雨上，南抚方城西嵩丘。林端乃见石空洞，猛兽贔屭踞上头。鸟道兔迒谋挽致，万牛不动五丁愁。道家蓬莱见仙伯，我亦洗湔与清流。探囊赠研颇宜墨，近出黄山非远求。乃知此山自才美，物欲致用当穷搜。迷邦故令成器晚，不琢元非匠石羞。
次韵李之纯少监惠砚
作者：黄庭坚
朝代：宋
体裁：古风

黄公山下黄鸡秋，持节恤刑曾少休。小人负弩得开道，扫叶张饮林岩幽。相传有石非地产，列仙持来自罗浮。酒酣步出云雨上，南抚方城西嵩丘。林端乃见石空洞，猛兽赑屃踞上头。鸟道兔迒谋挽致，万牛不动五丁愁。道家蓬莱见仙伯，我亦洗湔与清流。探囊赠研颇宜墨，近出黄山非远求。乃知此山自才美，物欲致用当穷搜。迷邦故令成器晚，不琢元非匠石羞。
次韵李任道晚饮锁江亭
作者：黄庭坚
朝代：宋

西来雪浪如炰烹，两涯一苇乃可横。
忽思钟陵江十里，白苹风起縠纹生。
酒杯未觉浮蚁滑，茶鼎已作苍蝇鸣。
归时共须落日尽，亦嫌持盖仆屡更。
次韵李任道晚饮锁江亭
作者：黄庭坚
朝代：宋

西来雪浪如炰烹，两涯一苇乃可横。忽思钟陵江十里，白蘋风起縠纹生。酒杯未觉浮蚁滑，茶鼎已作苍蝇鸣。归时共须落日尽，亦嫌持盖仆屡更。
次韵李任道晚饮锁江亭
作者：黄庭坚
朝代：宋

西来雪浪如炰烹，两涯一苇乃可横。忽思锺陵江十里，白蘋风起縠纹生。酒杯未觉浮蚁滑，茶鼎已作苍蝇鸣。归时共须落日尽，亦嫌持盖仆屡更。
次韵李士雄子飞独游西园折牡丹忆弟子奇二首
作者：黄庭坚
朝代：宋

西园春色才桃李，蜂已成围蝶作团。更欲开花比京洛，放教姚魏接山丹。桃李阴中五兄弟，扶将白发共传杯。风吹一雁忽南去，空得平安书信回。
次韵李士雄子飞独游西园折牡丹忆弟子奇二首·其一
作者：黄庭坚
朝代：宋
体裁：七言绝句

西园春色才桃李，蜂已成围蝶作团。更欲开花比京洛，放教姚魏接山丹。
次韵李士雄子飞独游西园折牡丹忆弟子奇二首·其二
作者：黄庭坚
朝代：宋

桃李阴中五兄弟，扶将白发共传杯。风吹一雁忽南去，空得平安书信回。
次韵李士雄子飞独游西园折牡丹忆弟子奇二首·其二
作者：黄庭坚
朝代：宋

桃李阴中五兄弟，扶将白髮共传杯。
风吹一雁忽南去，空得平安书信回。
次韵杜仲观二绝
作者：黄庭坚
朝代：宋
体裁：七言绝句

短舞朱裙惬醉看，惜公官守隔江干。遥怜得句无人赏，走马城东觅道安。
次韵杜仲观二绝
作者：黄庭坚
朝代：宋

鸟啼花动却春寒，雨压青旗卷画干。多事今年废诗酒，烦君传语问平安。重帘复幕和风雨，无奈催沽鸟唤人。只是樽前欠狂客，舞娃冰雪酒磷磷。
次韵杜仲观二绝·其一
作者：黄庭坚
朝代：宋
体裁：七言绝句

鸟啼花动却春寒，雨压青旗卷画干。多事今年废诗酒，烦君传语问平安。
次韵杜仲观二绝·其二
作者：黄庭坚
朝代：宋
体裁：七言绝句

重帘复幕和风雨，无奈催沽鸟唤人。只是樽前欠狂客，舞娃冰雪酒磷磷。
次韵杨君全送春花
作者：黄庭坚
朝代：宋

化工能斡大钧回，不得东君花不开。
谁道纤纤绿窗手，磨刀剪彩唤春来。
次韵杨君全送春花
作者：黄庭坚
朝代：宋
体裁：七言绝句

化工能斡大钧回，不得东君花不开。谁道纤纤绿窗手，磨刀剪綵唤春来。
次韵杨君全送酒
作者：黄庭坚
朝代：宋

扶衰却老世无方，惟有君家酒未尝。秋入园林花老眼，茗搜文字响枯肠。榨头夜雨排檐滴，杯面春风绕鼻香。不待澄清遣分送，定知佳客对空觞。
次韵杨君金送酒
作者：黄庭坚
朝代：宋

扶衰却老世无方，惟有君家酒未尝。
秋入园林花老眼，茗搜文字响枯肠。
醡头夜雨排檐滴，杯面春风绕鼻香。
不待澄清遣分送，定知佳客对空觞。
次韵杨明叔四首
作者：黄庭坚
朝代：宋

鱼去游濠上，鴞来止坐隅。吉凶终我在，忧乐与生俱。决定不是物，方名大丈夫。今观由也果，老子欲乘桴。
次韵杨明叔四首
作者：黄庭坚
朝代：宋

鱼去游濠上，鸮来止坐隅。吉凶终我在，忧乐与生俱。决定不是物，方名大丈夫。今观由也果，老子欲乘桴。道常无一物，学要反三隅。喜与嗔同本，嗔时喜自俱。心随物作宰，人谓我非夫。利用兼精义，还成到岸桴。全德备万物，大方无四隅。身随腐草化，名与太山俱。道学归吾子，言诗起老夫。无为蹈东海，留作济川桴。匹士能光国，三孱不满隅。窃观今日事，君与古人俱。气类莺求友，精诚石望夫。雷门震惊手，待汝一援桴。
次韵杨明叔四首·其一
作者：黄庭坚
朝代：宋
体裁：五言律诗

鱼去游濠上，鸮来止坐隅。吉凶终我在，忧乐与生俱。决定不是物，方名大丈夫。今观由也果，老子欲乘桴。
次韵杨明叔四首·其三
作者：黄庭坚
朝代：宋
体裁：五言律诗

全德备万物，大方无四隅。身随腐草化，名与太山俱。道学归吾子，言诗起老夫。无为蹈东海，留作济川桴。
次韵杨明叔四首·其二
作者：黄庭坚
朝代：宋
体裁：五言律诗

道常无一物，学要反三隅。喜与嗔同本，嗔时喜自俱。心随物作宰，人谓我非夫。利用兼精义，还成到岸桴。
次韵杨明叔四首·其四
作者：黄庭坚
朝代：宋

匹士能光国，三孱不满隅。窃观今日事，君与古人俱。气类莺求友，精诚石望夫。雷门震惊手，待汝一援桴。
次韵杨明叔四首·其四
作者：黄庭坚
朝代：宋

匹士能光国，三孱不满隅。
窃观今日事，君与古人俱。
气类鶑求友，精诚石望夫。
雷门震惊手，待汝一援桴。
次韵杨明叔见饯十首
作者：黄庭坚
朝代：宋

平津善牧豕，佽飞能斩蛟。终藉一汲黯，淮南解兵交。杨子有直气，未忍死草茅。引之入汉朝，谁为续弦胶。杨君清渭水，自流浊泾中。今年贫到骨，豪气似元龙。男儿生世间，笔端吐白虹。何事与秋萤，争光蒲苇丛。事随世滔滔，心欲自得得。杨君为己学，度越流辈百。坐扪故衣虱，垢袜春汗黑。睥睨纨裤儿，可饮三斗墨。清静草玄学，西京有子云。太尉死宗社，大鸟泣其坟。寂寞向千载，风流被仍昆。富贵何足道，圣处要策勋。桑舆金石交，既别十日雨。子舆裹饭来，一笑相告语。杨子困箪瓢，诸公不能举。傥可从我归，沙头驻鸣橹。山围少天日，狐鬼能作妖。睒闪载一车，猎人用鸣枭。小智窘流俗，蹇浅不能超。安得万里沙，晴天看射雕。元之如砥柱，大年若霜鹗。王杨立本朝，与世作郛郭。观公有胆气，自可继前作。丈夫存远大，胸次要落落。虚心观万物，险易极变态。皮毛剥落尽，惟有真实在。侍中乃珥貂，御史则冠豸。照影或可羞，短蓑钓寒濑。松柏生涧壑，坐阅草木秋。金石在波中，仰看万物流。抗脏自抗脏，伊优自伊优。但观百岁后，传者非公侯。老作同安守，蹇足信所便。胸中无水镜，敢当吏部铨。恨此虚名在，未脱世纠缠。梦作白鸥去，江南水如天。
次韵杨明叔见饯十首
作者：黄庭坚
朝代：宋

松柏生涧壑，坐阅草木秋。金石在波中，仰看万物流。抗脏自抗脏，伊优自伊优。但观百岁後，传者非公侯。
次韵杨明叔见饯十首
作者：黄庭坚
朝代：宋

桑舆金石交，既别十日雨。
子舆裹饭来，一笑相告语。
杨子果箪瓢，诸公不能举。
傥可从我归，沙头驻鸣橹。
次韵杨明叔见饯十首·其一
作者：黄庭坚
朝代：宋
体裁：古风

平津善牧豕，佽飞能斩蛟。终藉一汲黯，淮南解兵交。杨子有直气，未忍死草茅。引之入汉朝，谁为续弦胶。
次韵杨明叔见饯十首·其七
作者：黄庭坚
朝代：宋
体裁：古风

元之如砥柱，大年若霜鹗。王杨立本朝，与世作郛郭。观公有胆气，自可继前作。丈夫存远大，胸次要落落。
次韵杨明叔见饯十首·其三
作者：黄庭坚
朝代：宋

事随世滔滔，心欲自得得。杨君为己学，度越流辈百。坐扪故衣虱，垢袜春汗黑。睥睨纨裤儿，可饮三斗墨。
次韵杨明叔见饯十首·其三
作者：黄庭坚
朝代：宋

事随世滔滔，心欲自得得。
杨君为己学，度越流辈百。
坐扪故衣蝨，垢袜春汗黑。
睥睨纨袴儿，可饮三斗墨。
次韵杨明叔见饯十首·其九
作者：黄庭坚
朝代：宋
体裁：古风

松柏生涧壑，坐阅草木秋。金石在波中，仰看万物流。抗脏自抗脏，伊优自伊优。但观百岁后，传者非公侯。
次韵杨明叔见饯十首·其二
作者：黄庭坚
朝代：宋
体裁：古风

杨君清渭水，自流浊泾中。今年贫到骨，豪气似元龙。男儿生世间，笔端吐白虹。何事与秋萤，争光蒲苇丛。
次韵杨明叔见饯十首·其五
作者：黄庭坚
朝代：宋

桑舆金石交，既别十日雨。子舆裹饭来，一笑相告语。杨子困箪瓢，诸公不能举。傥可从我归，沙头驻鸣橹。
次韵杨明叔见饯十首·其五
作者：黄庭坚
朝代：宋

桑舆金石交，既别十日雨。
子舆裹饭来，一笑相告语。
杨子困箪瓢，诸公不能举。
傥可从我归，沙头驻鸣艣。
次韵杨明叔见饯十首·其八
作者：黄庭坚
朝代：宋
体裁：古风

虚心观万物，险易极变态。皮毛剥落尽，惟有真实在。侍中乃珥貂，御史则冠豸。照影或可羞，短蓑钓寒濑。
次韵杨明叔见饯十首·其六
作者：黄庭坚
朝代：宋

山围少天日，狐鬼能作妖。睒闪载一车，猎人用鸣枭。小智窘流俗，蹇浅不能超。安得万里沙，晴天看射雕。
次韵杨明叔见饯十首·其六
作者：黄庭坚
朝代：宋

山围少天日，狐鬼能作妖。
睒闪载一车，猎人用鸣枭。
小智窘流俗，蹇浅不能超。
安得万里沙，晴天看射鵰。
次韵杨明叔见饯十首·其十
作者：黄庭坚
朝代：宋
体裁：古风

老作同安守，蹇足信所便。胸中无水镜，敢当吏部铨。恨此虚名在，未脱世纠缠。梦作白鸥去，江南水如天。
次韵杨明叔见饯十首·其四
作者：黄庭坚
朝代：宋
体裁：古风

清静草玄学，西京有子云。太尉死宗社，大鸟泣其坟。寂寞向千载，风流被仍昆。富贵何足道，圣处要策勋。
次韵柳通叟寄王文通
作者：黄庭坚
朝代：宋

故人昔有凌云赋，何意陆沈黄绶间。
头白眼花行作吏，儿婚女嫁望还山。
心犹未死杯中物，春不能朱镜裏颜。
寄语诸公肯湔祓，割鸡今得近乡关。
次韵柳通叟寄王文通
作者：黄庭坚
朝代：宋

故人昔有凌云赋，何意陆沈黄绶间。头白眼花行作吏，儿婚女嫁望还山。心犹未死杯中物，春不能朱镜里颜。寄语诸公肯湔祓，割鸡今得近乡关。
次韵梨花
作者：黄庭坚
朝代：宋
体裁：七言绝句

桃花人面各相红，不及天然玉作容。总向风尘尘莫染，轻轻笼月倚墙东。
次韵正仲三丈自衡山返命舍驿过外舅师厚赠答
作者：黄庭坚
朝代：宋

昏昏市井气，呫呫儿女语。禽喧声百种，春作事万绪。人间鸡黍期，天上德星聚。乖离略十年，发白齿龃龉。太史祷衡丘，佐王用貔虎。子云免大夫，草玄空自苦。人生只尔是，付与瓮头醑。
次韵正仲三丈自衡山返命舍驿过外舅师厚赠答
作者：黄庭坚
朝代：宋

昏昏市井气，呫呫儿女语。
禽喧声百种，春作事万绪。
人间鸡黍期，天上德星聚。
乖离略十年，髮白齿龃龉。
太史祷衡丘，佐王用貔虎。
子云免大夫，草玄空自苦。
人生只尔是，付与瓮头醑。
次韵汉公招七兄
作者：黄庭坚
朝代：宋
体裁：七言律诗

白发霏霏雪点斑，朱樱忽忽鸟衔残。公庭休吏进汤饼，语燕无人窥井栏。诗句多传知有暇，道人相见不应难。老郎亲屈延处士，风味依稀如姓桓。
次韵汉公招七兄
作者：黄庭坚
朝代：宋

白髮霏霏雪点斑，朱樱忽忽鸟衔残。
公庭休吏进汤餠，语燕无人窥井栏。
诗句多传知有暇，道人相见不应难。
老郎亲屈延处士，风味依稀如姓桓。
次韵清水岩
作者：黄庭坚
朝代：宋

西安封域中，清水岩泉好。金堂茂芝朮，仙吏书勋考。桃源人已往，千古遗井灶。双凫能来游，俗子迹可扫。
次韵清水岩
作者：黄庭坚
朝代：宋

西安封域中，清水岩泉好。
金堂茂芝朮，仙吏书勋考。
桃源人已往，千古遗井竈。
双鳬能来游，俗子迹可扫。
次韵清水岩
作者：黄庭坚
朝代：宋

西安封域中，清水岩泉好。金堂茂芝术，仙吏书勋考。桃源人已往，千古遗井灶。双凫能来游，俗子迹可扫。
次韵清虚
作者：黄庭坚
朝代：宋

地远城东得得来，正如湖畔昔衔杯。
眼中故旧青常在，鬓上光阴绿不回。
归去汴桥三鼓月，相思梁苑一枝梅。
我閒时欲从君醉，为备芳醪更满罍。
次韵清虚
作者：黄庭坚
朝代：宋

地远城东得得来，正如湖畔昔衔杯。
眼中故旧青常在，鬓上光阴绿不回。
归去汴桥三鼓月，相思梁苑一枝梅。
我闲时欲从君醉，为备芳醪更满罍。
次韵清虚同访李园
作者：黄庭坚
朝代：宋
体裁：七言律诗

年来高兴满莼丝，寒薄春风骀荡时。稍见燕脂开杏萼，已闻香雪烂梅枝。老逢乐事心犹壮，病得新诗和更迟。何日联镳向金谷，拟追仙翼到瑶池。
次韵清虚同访李园
作者：黄庭坚
朝代：宋

年来高兴满蓴丝，寒薄春风骀荡时。稍见燕脂开杏萼，已闻香雪烂梅枝。老逢乐事心犹壮，病得新诗和更迟。何日联镳向金谷，拟追仙翼到瑶池。
次韵清虚喜子瞻得常州
作者：黄庭坚
朝代：宋

喜色侵淫动搢紳，俞音下报谪仙人。
惊回汝水间关梦，乞与江天自在春。
罨画初游冰欲泮，浣花何处月还新。
凉州不是人间曲，伫见君王按玉宸。
次韵清虚喜子瞻得常州
作者：黄庭坚
朝代：宋
体裁：七言律诗

喜色侵淫动搢绅，俞音下报谪仙人。惊回汝水间关梦，乞与江天自在春。罨画初游冰欲泮，浣花何处月还新。凉州不是人间曲，伫见君王按玉宸。
次韵游景叔闻洮河捷报寄诸将四首
作者：黄庭坚
朝代：宋

千仞溪中石转雷，汉家万骑捣虚回。定知献马胡雏入，看即称觞都护来。中原日月九夷知，不用禽胡衅鼓旗。更向天阶舞干羽，降书剩破一年迟。汉得洮州箭有神，斩关禽敌不逡巡。将军快上屯田计，要纳降胡十万人。遥知一炬绝河津，生缚青宜不动尘。付与山河印如斗，忍为鼠子腹心人。
次韵游景叔闻洮河捷报寄诸将四首·其一
作者：黄庭坚
朝代：宋
体裁：七言绝句

千仞溪中石转雷，汉家万骑捣虚回。定知献马胡雏入，看即称觞都护来。
次韵游景叔闻洮河捷报寄诸将四首·其三
作者：黄庭坚
朝代：宋
体裁：七言绝句

汉得洮州箭有神，斩关禽敌不逡巡。将军快上屯田计，要纳降胡十万人。
次韵游景叔闻洮河捷报寄诸将四首·其二
作者：黄庭坚
朝代：宋
体裁：七言绝句

中原日月九夷知，不用禽胡衅鼓旗。更向天阶舞干羽，降书剩破一年迟。
次韵游景叔闻洮河捷报寄诸将四首·其四
作者：黄庭坚
朝代：宋
体裁：七言绝句

遥知一炬绝河津，生缚青宜不动尘。付与山河印如斗，忍为鼠子腹心人。
次韵王定国扬州见寄
作者：黄庭坚
朝代：宋

清洛思君昼夜流，北归何日片帆收。未生白发犹堪酒，垂上青云却佐州。飞雪堆盘鱠鱼腹，明珠论斗煮鸡头。平生行乐自不恶，岂有竹西歌吹愁。
次韵王定国扬州见寄
作者：黄庭坚
朝代：宋

清洛思君昼夜流，北归何日片帆收。未生白发犹堪酒，垂上青云却佐州。飞雪堆盘鲙鱼腹，明珠论斗煮鸡头。平生行乐自不恶，岂有竹西歌吹愁。
次韵王定国扬州见寄
作者：黄庭坚
朝代：宋

清洛思君昼夜流，北归何日片帆收。
未生白髮犹堪酒，垂上青云却佐州。
飞雪堆盘鲙鱼腹，明珠论斗煮鸡头。
平生行乐自不恶，岂有竹西歌吹愁。
次韵王炳之惠玉版纸
作者：黄庭坚
朝代：宋

王侯须若缘坡竹，哦诗清风起空谷。古田小纸惠我百，信知溪翁能解玉。鸣碪千杵动秋山，裹粮万里来辇毂。儒林丈人有苏公，相如子云再生蜀。往时翰墨颇横流，此公归来有边幅。小楷多传乐毅论，高词欲奏云问曲。不持去扫苏公门，乃令小人今拜辱。去骚甚远文气卑，画虎不成书势俗。董狐南史一笔无，误掌杀青司记录。虽然此中有公议，或辱五鼎荣半菽。愿公进德使见书，不敢求公米千斛。
次韵王炳之惠玉版纸
作者：黄庭坚
朝代：宋

王侯须若缘坡竹，哦诗清风起空谷。古田小纸惠我百，信知溪翁能解玉。鸣踸千杵动秋山，裹粮万里来辇毂。儒林丈人有苏公，相如子云再生蜀。往时翰墨颇横流，此公归来有边幅。小楷多传乐毅论，高词欲奏云门曲。不持去扫苏公门，乃令小人今拜辱。去骚甚远文气卑，画虎不成书势俗。董狐南史一笔无，误掌杀青司记录。虽然此中有公议，或辱五鼎荣半菽。愿公进德使见书，不敢求公米千斛。
次韵王炳之惠玉版纸
作者：黄庭坚
朝代：宋

王侯鬚若缘坡竹，哦诗清风起空谷。
古田小纸惠我百，信知溪翁能解玉。
鸣踸千杵动秋山，裹粮万里来辇毂。
儒林丈人有苏公，相如子云再生蜀。
往时翰墨颇横流，此公归来有边幅。
小楷多传乐毅论，高词欲奏云门曲。
不持去扫苏公门，乃令小人今拜辱。
去骚甚远文气卑，画虎不成书势俗。
董狐南史一笔无，误掌杀青司记录。
虽然此中有公议，或辱五鼎荣半菽。
愿公进德使见书，不敢求公米千斛。
次韵王稚川客舍二首
作者：黄庭坚
朝代：宋

五更归梦常苦短，一寸客愁无奈多。慈母每占乌鹊喜，家人应赋扊扅歌。身如病鹤翅翎短，心似乱丝头绪多。此曲朱门歌不得，湖南湖北竹枝歌。
次韵王穉川客舍二首·其一
作者：黄庭坚
朝代：宋
体裁：七言绝句

五更归梦常苦短，一寸客愁无奈多。慈母每占乌鹊喜，家人应赋扊扅歌。
次韵王穉川客舍二首·其二
作者：黄庭坚
朝代：宋
体裁：七言绝句

身如病鹤翅翎短，心似乱丝头绪多。此曲朱门歌不得，湖南湖北竹枝歌。
次韵王荆公题西太乙宫壁二首
作者：黄庭坚
朝代：宋

风急啼乌未了，雨来战蚁方酣。真是真非安在，人间北看成南。晚风池莲香度，晓日宫槐影西。白下长干梦到，青门紫曲尘迷。
次韵王荆公题西太乙宫壁二首·其一
作者：黄庭坚
朝代：宋
体裁：六言诗

风急啼乌未了，雨来战蚁方酣。真是真非安在，人间北看成南。
次韵王荆公题西太乙宫壁二首·其二
作者：黄庭坚
朝代：宋
体裁：六言诗

晚风池莲香度，晓日宫槐影西。白下长干梦到，青门紫曲尘迷。
次韵益修四弟
作者：黄庭坚
朝代：宋

霜晚菊未花，节物亦可嘉。欣欣登高侣，畏雨占暮霞。楚人酝菉豆，轻碧自相夸。老夫不举酒，咽嗽鸣两车。良辰与美景，客至但成嗟。
次韵益修四弟
作者：黄庭坚
朝代：宋

霜晚菊未花，节物亦可嘉。欣欣登高侣，畏雨占暮霞。楚人酝菉豆，轻碧自相誇。老夫不举酒，咽嗽鸣两车。良辰与美景，客至但成嗟。
次韵益修四弟
作者：黄庭坚
朝代：宋

霜晚菊未花，节物亦可嘉。
欣欣登高侣，畏雨占暮霞。
楚人醖菉豆，轻碧自相夸。
老夫不举酒，嚥嗽鸣两车。
良辰与美景，客至但成嗟。
次韵盖郎中率郭郎中休官二首
作者：黄庭坚
朝代：宋

仕路风波双白发，閒曹笑傲两诗流。故人相见自青眼，新贵即今多黑头。桃叶柳花明晓市，荻芽蒲笋上春洲。定知闻健休官去，酒户家园得自由。世态已更千变尽，心源不受一尘侵。青春白日无公事，紫燕黄鹂俱好音。付与儿孙知伏腊，听教鱼鸟逐飞沈。黄公垆下曾知味，定是逃禅入少林。
次韵盖郎中率郭郎中休官二首
作者：黄庭坚
朝代：宋

仕路风波双白发，闲曹笑傲两诗流。
故人相见白青眼，新贵即今多黑头。
桃叶柳花明晓市，荻芽蒲笋上春洲。
定知闻健休官去，酒户家园得自由。
次韵盖郎中率郭郎中休官二首·其一
作者：黄庭坚
朝代：宋

仕路风波双白发，閒曹笑傲两诗流。故人相见自青眼，新贵即今多黑头。桃叶柳花明晓市，荻芽蒲笋上春洲。定知闻健休官去，酒户家园得自由。
次韵盖郎中率郭郎中休官二首·其一
作者：黄庭坚
朝代：宋

仕路风波双白髮，閒曹笑傲两诗流。
故人相见自青眼，新贵即今多黑头。
桃叶柳花明晓市，荻芽蒲笋上春洲。
定知闻健休官去，酒户家园得自由。
次韵盖郎中率郭郎中休官二首·其二
作者：黄庭坚
朝代：宋
体裁：七言律诗

世态已更千变尽，心源不受一尘侵。青春白日无公事，紫燕黄鹂俱好音。付与儿孙知伏腊，听教鱼鸟逐飞沈。黄公垆下曾知味，定是逃禅入少林。
次韵知命入青原山口
作者：黄庭坚
朝代：宋

坑路羊肠绕，稻田棋局方。林间塔余寸，风外竹斜行。吠客犬反走，惊人鸟坌忙。山形与祖印，岑绝两相当。
次韵知命入青原山口
作者：黄庭坚
朝代：宋

坑路羊肠绕，稻田棋局方。林间塔馀寸，风外竹斜行。吠客犬反走，惊人鸟坌忙。山形与祖印，岑绝两相当。
次韵知命永和道中
作者：黄庭坚
朝代：宋

灵骨閟金鏁，梵宫超玉绳。道人住香火，独先开净行。呼船久无人，月沉河汉倾。虚舟不受怒，故在蓼汉横。
次韵知命永和道中
作者：黄庭坚
朝代：宋

灵骨閟金鏁，梵宫超玉绳。
道人住香火，独先开浄行。
呼船久无人，月沉河汉倾。
虚舟不受怒，故在蓼滩横。
次韵知命永和道中
作者：黄庭坚
朝代：宋

灵骨閟金锁，梵宫超玉绳。道人住香火，独先开净行。呼船久无人，月沉河汉倾。虚舟不受怒，故在蓼滩横。
次韵石七三六言七首
作者：黄庭坚
朝代：宋

为君试讲古学，此事可牋天公。
君看花梢朝露，何如松上霜风。
次韵石七三六言七首
作者：黄庭坚
朝代：宋

从来不似一物，妄欲贯穿九流。骨硬非黄閤相，眼青见白蘋洲。生涯一九节筇，老境五十六翁。不堪上补黼黻，但可归教儿童。万里草荒先垄，六年虫蠹群经。老喜宽恩放去，心似惊波不停。为君试讲古学，此事可笺天公。君看花梢朝露，何如松上霜风。幽州已投斧柯，崇山更用忧何。且喜龚邹冠豸，又闻张董上坡。看著庄周枯槁，化为胡蝶翾轻。人见穿花入柳，谁知有体无情。欲行水绕山围，但闻鲲化鹏飞。女忧鬓发尽白，兄叹江船未归。
次韵石七三六言七首
作者：黄庭坚
朝代：宋

欲行水遶山围，但闻鲲化鹏飞。
女忧鬓发尽白，兄叹江船未归。
次韵石七三六言七首·其一
作者：黄庭坚
朝代：宋

从来不似一物，妄欲贯穿九流。
骨硬非黄閤相，眼青见白苹洲。
次韵石七三六言七首·其一
作者：黄庭坚
朝代：宋

从来不似一物，妄欲贯穿九流。骨硬非黄閤相，眼青见白蘋洲。
次韵石七三六言七首·其七
作者：黄庭坚
朝代：宋

欲行水绕山围，但闻鲲化鹏飞。女忧鬓发尽白，兄叹江船未归。
次韵石七三六言七首·其七
作者：黄庭坚
朝代：宋

欲行水遶山围，但闻鲲化鹏飞。
女忧鬓髮尽白，兄叹江船未归。
次韵石七三六言七首·其三
作者：黄庭坚
朝代：宋

万里草荒先垄，六年虫蠹羣经。
老喜宽恩放去，心似惊波不停。
次韵石七三六言七首·其三
作者：黄庭坚
朝代：宋

万里草荒先垄，六年虫蠹群经。老喜宽恩放去，心似惊波不停。
次韵石七三六言七首·其二
作者：黄庭坚
朝代：宋
体裁：六言诗

生涯一九节筇，老境五十六翁。不堪上补黼黻，但可归教儿童。
次韵石七三六言七首·其五
作者：黄庭坚
朝代：宋
体裁：六言诗

幽州已投斧柯，崇山更用忧何。且喜龚邹冠豸，又闻张董上坡。
次韵石七三六言七首·其六
作者：黄庭坚
朝代：宋

看着庄周枯槁，化为胡蝶翾轻。
人见穿花入柳，谁知有体无情。
次韵石七三六言七首·其六
作者：黄庭坚
朝代：宋
体裁：六言诗

看著庄周枯槁，化为胡蝶翾轻。人见穿花入柳，谁知有体无情。
次韵石七三六言七首·其四
作者：黄庭坚
朝代：宋
体裁：六言诗

为君试讲古学，此事可笺天公。君看花梢朝露，何如松上霜风。
次韵秋郊晚望
作者：黄庭坚
朝代：宋
体裁：古风

道同一指马，心解废耳目。短生行衰谢，黄落看草木。无怀世不知，有酒客可速。谁能缚诗书，闭门抱羁独。披襟临江皋，万籁发空谷。风力斜雁行，山光森雨足。壁虫先知寒，机织日夜促。居人思行人，裘褐谁结束。行人喜归来，邂逅天从欲。可奈甑生尘，严霜冻杞菊。
次韵秦少章晁适道赠答诗
作者：黄庭坚
朝代：宋
体裁：五言律诗

二子论文地，阴风雪塞庐。宁穿东郭履，不遗子公书。士固难推挽，时闻有诏除。负暄真得计，献御恐成疏。
次韵秦觏过陈无己书院观鄙句之作
作者：黄庭坚
朝代：宋
体裁：古风

陈侯大雅姿，四壁不治第。碌碌盆盎中，见此古罍洗。薄饭不能羹，墙阴老春荠。惟有文字性，万古抱根柢。我学少师承，坎井可窥底。何因蒙赏味，相享当牲醴。试问求志君，文章自有体。玄钥锁灵台，渠当为君启。
次韵稚川
作者：黄庭坚
朝代：宋

平生万里兴，敛退着寸尺。
向来类窃鈇，少日已争席。
曩过招提饭，惬当易为适。
食鲑如举士，名下无遗索。
谈余天雨花，茶罢风生腋。
谁言尘土中，有此坐上客。
言前倾许可，胸次开堛塞。
同是蠹鱼痴，还归理编册。
长安千门雪，蟹黄熊有白。
更约载酒行，无为守岑寂。
次韵稚川
作者：黄庭坚
朝代：宋

平生万里兴，敛退著寸尺。向来类窃鈇，少日已争席。曩过招提饭，惬当易为适。食鲑如举士，名下无遗索。谈余天雨花，茶罢风生腋。谁言尘土中，有此坐上客。言前倾许可，胸次开堛塞。同是蠹鱼痴，还归理编册。长安千门雪，蟹黄熊有白。更约载酒行，无为守岑寂。
次韵稚川
作者：黄庭坚
朝代：宋

平生万里兴，敛退著寸尺。向来类窃鈇，少日已争席。曩过招提饭，惬当易为适。食鲑如举士，名下无遗索。谈馀天雨花，茶罢风生腋。谁言尘土中，有此坐上客。言前倾许可，胸次开堛塞。同是蠹鱼痴，还归理编册。长安千门雪，蟹黄熊有白。更约载酒行，无为守岑寂。
次韵章禹直开元寺观画壁兼简李德素
作者：黄庭坚
朝代：宋

丹青古藏壁，风雨饱侵食。拂尘开藻鉴，志士泪沾臆。灵山远飞来，不可以智测。龙神湛回向，拥卫立剑戟。依稀吴生手，旌旆略可识。鸿濛插楼殿，毫发数动植。广林瞻二圣，有众拱万亿。飞行凑六合，揽取著一席。人人开生面，绝妙推心得。李侯天机深，指点目所及。三生石上梦，天乐鸣我侧。幽寻前日事，晦明忽复易。章生南溟鹏，笼槛锁六翮。能同寂寞游，浊酒聊放适。西风叶萧萧，蟋蟀依墙壁。家无万金产，四邻砧声急。藜羹傲鼎食，蓝缕亦山立。并船有歌姝，粉白眉黛黑。期公开颜笑，醉语杂翰墨。不须谈俗事，秖令人气塞。
次韵章禹直开元寺观画壁兼简李德素
作者：黄庭坚
朝代：宋

丹青古藏壁，风雨饱侵食。
拂尘开藻鉴，志士泪沾臆。
灵山远飞来，不可以智测。
龙神湛回向，拥卫立剑戟。
依稀吴生手，旌旆略可识。
鸿蒙插楼殿，毫发数动植。
广林瞻二圣，有众拱万亿。
飞行凑六合，揽取著一席。
人人开生面，绝妙推心得。
李侯天机深，指点目所及。
三生石上梦，天乐鸣我侧。
幽寻前日事，晦明忽复易。
章生南溟鹏，笼槛锁六翮。
能同寂寞游，浊酒聊放适。
西风叶萧萧，蟋蟀依墙壁。
家无万金产，四邻碪声急。
藜羹傲鼎食，蓝缕亦山立。
并船有歌姝，粉白眉黛黑。
期公开颜笑，醉语杂翰墨。
不须谈俗事，秖令人气塞。
次韵章禹直开元寺观画壁兼简李德素
作者：黄庭坚
朝代：宋

丹青古藏壁，风雨饱侵食。
拂尘开藻鉴，志士泪霑臆。
灵山远飞来，不可以智测。
龙神湛回向，拥卫立剑戟。
依稀吴生手，旌旆略可识。
鸿蒙插楼殿，毫髮数动植。
广林瞻二圣，有众拱万亿。
飞行凑六合，揽取着一席。
人人开生面，绝妙推心得。
李侯天机深，指点目所及。
三生石上梦，天乐鸣我侧。
幽寻前日事，晦明忽復易。
章生南溟鹏，笼槛锁六翮。
能同寂寞游，浊酒聊放适。
西风叶萧萧，蟋蟀依墙壁。
家无万金产，四邻碪声急。
藜羹傲鼎食，蓝缕亦山立。
并船有歌姝，粉白眉黛黑。
期公开颜笑，醉语杂翰墨。
不须谈俗事，秖令人气塞。